МЕЗОН ТАРАҚҚИЁТ, ОБОДЛИК, ФАРОВОНЛИК — Марғилон ҳақиқати\nМИЛЛИЙ АРМИЯМИЗ – МЕТИН ҚАЛҚО ...Январь 18, 2018\nЖАСОРАТИ МАНГУ БАРҲАЁТ ...Январь 18, 2018\n“ҚУРЪОНИ КАРИМ” ТИЛОВАТИ ТАН ...Январь 18, 2018\nҲАЖ САФАРИ –УЛУҒ ЗИЁРАТ ...Январь 18, 2018\nИНСОН ЎЗИНГ, ИНСОН ЎЗИНГ… ...Январь 18, 2018\nАВФ – АДОЛАТНИНГ ОЛИЙ МЕЗОНИ ...Январь 18, 2018\nХАЛҚ ДЕПУТАТЛАРИ ШАҲАР КЕНГАШ ...Январь 9, 2018\nМЕЗОН ТАРАҚҚИЁТ, ОБОДЛИК, ФАРОВОНЛИК\n2017-2019 йилларда шаҳримизни комплекс ривожлантириш учун 927 миллиард 306 миллион сўм маблағ сарфланади\nХалқимиз учун ҳар томонлама қулай, фаровон ва муносиб турмуш шароити яратиш мустақил диёримизда инсон манфаатлари йўлида амалга оширилаётган туб ислоҳотлар, янгиланишлар жараёнининг олий мақсадидир. Давлатимиз раҳбари раҳнамолигида олиб борилаётган бу саъй-ҳаракатлар натижасида шаҳар-қишлоқларимиз тобора чирой очиб, муҳташам ва бетакрор маданият масканлари, замонавий ишлаб чиқариш ва хизмат кўрсатиш мажмуалари, дам олиш истироҳат боғлари, янги-янги туристик комплекслар барпо этилмоқда. Шу жумладан қадимий ва ҳамиша навқирон, водий марвариди – Марғилонимизда ҳам келгуси 2017-2019 йилларда жами 431 та инвестиция лойиҳалари амалга оширилиши ҳамшаҳарларимизга беҳад кўтаринкилик бахш этиб, улар қалбини ғурур ва ифтихорга чўлғамоқда.\nМаълумки Президентимиз Ш.Мирзиёев жорий йил 22-23 июнда вилоятимизга ташрифи чоғида Марғилон шаҳрида амалга оширилиши кўзда тутилган ижтимоий-иқтисодий лойиҳалар билан танишиб бир қатор қимматли маслаҳатлар, таклифлар киритиб, зарур топшириқлар берган эди. Мазкур топшириқлар асосида барча лойиҳалар қайтадан кўриб чиқилиб, уларни амалга ошириш юзасидан зарур чора-тадбирлар белгиланди. Вилоят, шаҳар ҳокимликлари бу борада ижтимоий-иқтисодий ривожлантириш дастурларини ишлаб чиқдилар.\nЭнг муҳими, Ўзбекистон Республикаси Вазирлар Маҳкамасининг жорий йил 21 августда 653-сонли “2017-2019 йилларда Фарғона вилояти Марғилон шаҳрини комплекс ривожлантириш чора-тадбирлар дастури тўғрисида”ги қарори қабул қилиниб, ҳаётга тадбиқ этила бошланди.\nХусусан, ҳукумат қарори ижросини таъминлаш мақсадида шаҳар ҳокимлиги томонидан шаҳримизни 2017-2019 йилларда комплекс ижтимоий-иқтисодий ривожлантириш дастури ишлаб чиқилиб, шу кунга қадар 2 та инвестиция лойиҳаси ишга туширилди. Шаҳар бош режасига кўра қизғин ва кенг кўламли қурилиш ва бунёдкорлик ишлари олиб борилмоқда. Қарордан белгиланган қатор лойиҳалар учун зарур ер майдонлари ажратилди, 7 та янги кўп қаватли турар-жой бинолари қурилиши, шаҳар ички кўчаларини таъмирлаш ишлари қизғин давом этмоқда. Туризм, хизмат кўрсатиш соҳаларини ривожлантириш лойиҳаларини амалга ошириш бўйича тайёргарлик ишлари бошланди.\nУмуман олганда Республика Вазирлар Маҳкамасининг юқоридаги қарорига кўра шаҳарда келгуси икки йилда уй-жой қуриш, саноат, қишлоқ хўжалиги, йўл-транспорт, муҳандислик коммуникация тизимлари, ижтимоий соҳа инфратузилмасини янада ривожлантириш каби жами 16 та йўналишда 927.3 миллиард сўмликдан зиёд, 431 та инвестиция лойиҳаларини амалга ошириш кўзда тутилган. Шундан, 115 та лойиҳа саноат, 126 та лойиҳа сервис ва хизмат кўрсатиш, 19 та лойиҳа транспорт хизмати, 60 та лойиҳа электр энергияси таъминоти, 11 лойиҳа ичимлик сув таъминоти ва оқава сув коммуникация хизмати йўналишларида амалга оширилади.\nБундан ташқари қарор асосида умумтаълим мактаблари, мактабгача таълим муассасалари, соғлиқни сақлаш, спорт, маданият, аҳоли дам олиш марказлари каби жами 31 та объектда 104.5 миллиард сўмлик ободончилик, қайта қуриш лойиҳалари амалга оширилади.\nБир сўз билан айтганда мазкур қарор саноат ва экспорт салоҳиятини кенгайтириш, мавжуд ресурслардан самарали фойдаланиш, аҳоли даромадларини ошириш ва бандликни таъминлаш асосида шаҳримизни комп-лекс ривожлантириш мақсадини кўзлайди. Бошқача айтганда бу қарорда кўзда тутилган лойиҳалар шаҳримизни ҳар томонлама равнақи ободлиги ва шаҳримиз аҳлининг турмуш фаровонлигига хизмат қилади.\nШу боис бу улкан бунёдкорлик саъй-ҳаракати барча ҳамшаҳарларимизни беҳад ҳурсанд қилмоқда, қалбларни ғурур ва ифтихорга тўлдириляпти. Буларнинг барчаси эса мустақил Ўзбекистонда инсон манфаатлари устувор, истиқлол ғоялари ҳаётий ва абадий эканлигининг амалий ифодасидир.\nМИЛЛИЙ АРМИЯМИЗ – МЕТИН ҚАЛҚОНИМИЗ\nБайрам тадбирлари Мустақиллик йилларида халқимиз эришган энг катта бойлик, ҳеч […]\nЖАСОРАТИ МАНГУ БАРҲАЁТ\nСурхондарё вилоятининг тоғли ҳудудларида террорчилар гуруҳи билан бўлган қонли […]\n“ҚУРЪОНИ КАРИМ” ТИЛОВАТИ ТАНЛОВИ\nЎтган йилнинг 1 сентябрь куни Тошкент шаҳридаги Ҳазрати Имом мажмуасида давлат, […]\nҲАЖ САФАРИ –УЛУҒ ЗИЁРАТ\nИстиқлол туфайли юртимизда ислом динига эътиқод қилувчилар учун ғоят катта […]\nИНСОН ЎЗИНГ, ИНСОН ЎЗИНГ…\nГиёҳвандлик! Бу охири ўлим билан тугалланувчи, инсонларни одамийликдан маҳрум этиб, […]\nБайрам тадбирлари Мустақиллик йилларида халқимиз эришган энг катта бойлик, ҳеч шубҳасиз тинч-тотув ҳаётимиздир. Ана шу осойишта ва барқарор ҳаётнинг мустаҳкам қалқони – миллий армиямизнинг барпо…


Mening fikrim - 1140-s-p/18\nЎзбекистонда онлайн олий таълим тизимини жорий этиш ҳақида\nМуаллиф:AXMEDOV RUSTAM ABDULLAYEVICH\nҲар йили олий таълим муассасаларига ҳужжат топшириш талаб даражасидан анча юқори бўлиши бу соҳада қўшимча тадбирларни амалга ошириш лозимлигини англатмоқда. Хорижий онлайн таълим платформалари бўлмиш – Coursera, Edx ва UdaCity тизимлари каби онлайн олий таълим дастурини яратишни таклиф қиламан. Онлайн олий таълим дастури ягона сайт орқали талабаларни чегарасиз қабул қилади. Онлайн таълим тизимини ҳам бирор университетга қиёсласак, бу университетга «UzBridge» онлайн унивeрситeти деб ном қўйсак ҳам бўлади. Давлат онлайн таълимни тамомлаган ёшларни ишга жойлаш ёки иш топиб бериш мажбуриятини ўз бўйнига олмайди. Онлайн таълимни тамомлаганлар ўзлари мустақил ҳаракат қилиб, билимига яраша иш топади. Онлайн таълимда ўқиб чиққандан кейин жойларда онлайн таълимни тамомлаганлар билан рақобатбардошлик даражаси ошади. Ким билимли бўлса, ўша ютиб кетаверади. Одатий анъанавий таълимда минглаб кадрлар чиқмоқда, лекин сифатли кадрлар кам. Онлайн таълимни тамомлагандан кейин бирор ташкилотда ишламаслиги мумкин, лекин ўзининг шахсий фаолиятини бошлаш ҳаракатида бўлиб, қадамлар ташлай бошлайди. Халқ орасида ўқимишлилар, фикрлаш доираси кенг бўлган шахслар миқдори ошади. Ҳаётда бирор қийинчиликка учраса, дарров юртни ташлаб чиқиб кетиб, четда ишлашга чоғланавермайди, имкон ва йўл қидиради. Онлайн олий таълим дастурида дарслар фақат интернет сайти (таълим портали) орқали видео, текст, китоб шаклида берилади. Ҳар бир фандан шу соҳанинг етук мутахассиси онлайн таълим дастурига таклиф қилиниб, шартнома тузилгач, видеодарслар, ахборот ва матнли маълумотлар тайёрланиб, фан, мавзулар тўлиқ ёритиб берилади. Масалан, тарих фани. Шу фандан талабаларга бериладиган қандай билим бўлса, соатларга бўлиб, аниқ қилиб мавзулаштирилиб видеодарслар, маъруза материаллари тайёрланади. Кўриниб турибдики, амалиёт талаб этмайдиган ҳар қандай фанни видеодарслик орқали янада кўпроқ талабаларга етказиш мумкин. Халқаро тажрибадан келиб чиқиб, видеодарсликларни тайёрлаш учун профессионал жамоа тузилади. Онлайн таълимга талабалар онлайн тест синовлари орқали қабул қилинади. Онлайн таълимда таҳсил олиш тўлов шартнома асосида бўлади.\nОнлайн таълимда ортиқча қоғозбозлик ва сарф харажатлар камаяди. Барча жараёнлар, ҳужжатлар, топшириқлар электронлаштирилган бўлади. Талаблар қатъий қўйилади. Таълим сифати алоҳида назорат қилинади. Шу муносабат билан, онлайн таълим муассасаларини очишни ва бунга зарур қонуний асосларни яратишни таклиф қиламиз.\nжуда тўғри чет элдагилар давно ўтиб бўган... Биз хам тезроқ ўтишимиз керак...\n19 Август 2018, 16:42\nХечдан кура кеч, тезро масофавий таълимни йулга куйиш керак. Бу замон талаби!\n16 Август 2018, 18:36\nБу тизимни аввалроқ жорий қилиш керак эди. Бизни олий таълим бошқа давлатларга қарагнда анча орқада қолиб кетган эди. Агар таълим онлайн режимга хам ўтказилса (барибир контракт бўлади) олий таълимда олдинга қадам ташланган бўлади. Бў режимга шу ўқув йилидан ўтишимиз керак ва шарт.\n25 Июль 2018, 21:56\nFAZILOVA LUTFINISA AZAMADXODJAYEVNA\nМенинг фикримча, босқичма-босқич ОТМларининг ҳаммасига масофавий таълимни жорий қилиш керак. Ҳар бир институтда масофавий ўқитиш бўйича бўлимларни ташкил қилиш билан пойтахтга келмасдан туриб пойтахтдаги ОТМларни ўқиб битириш мумкин бўлади. Бунда ота-оналарнинг маблағлари тежалади ҳамда фарзандлар ота-оналари назорати остида ўқишини йўлга қўйилади. Масалан, баъзи ОТМлар Moodle тизимида иш юритмоқда, бу жараённи ҳамма ОТМларга тадбиқ этган ҳолда чет элларники сингари масофавий таълимга кириб боришимиз мумкин бўлади.\n25 Июль 2018, 19:48\nSHABAYEV MIRZOXID VOXID O‘G‘LI\nОнлайн таълимни куп уйлаб утирмай жорий килиш керак.Бу билан таълим сифати факат яхшиланади. Факат бунинг учун хусусий институтларниям тезрок очиш керак. Шунда ракобат мухити булиб онлайн таълим хам сифатли булади.\n25 Июль 2018, 17:30


Вилоятимиз масжидлари: “Қорабой Оқсақол” жоме масжиди\nИмом-хатиб: Абдураҳимов Бобобек Абдуакимович. Имом ноиби: Арабов Илёс Иброҳимович\n“Қорабой Оқсоқол” жоме масжиди машҳур “Бибихоним” мақбарисининг жанубий-шарқий тарафидаги Қорабой Оқсақол маҳалласида жойлашган.\nМасжид анчайинки қадимий бўлиб, Самарқанд давлат музейи қўриқхонаси колониал давр бўлимида (ўлчови 140х65 см, КД 1028, КП 1554 рақами остида) сақланаётган қадимий хужжат – Вақфномада кўрсатилишича 1888 йилда масжидни ўнг тамон айвони қўшимча равишда қуриб битқазилганлиги айтиб ўтилган. Шундан келиб чиқадики, масжид хонақохи ва орқа айвони бир даврда яъни XIX аср бошларида қурилган.\nҚорабой оқсақол махалла фуқароси Абдулло Турсунов хамда укаси Саъдулло Турсуновлар масжид тарихи хақида эшитганларини шундай хикоя қилади:\n- Рахматли бобокалоним (она тарафдан) Мулло Мухаммадназар Охунд жуда бой – бадавлат одам бўлиб ўтган. Унинг Гала Осиёда сув тегирмони – об жувозлари бўлган, катта боғ ва ерлари бўлган. Аммо бу бобокалонимизни фарзандлари бўлмаган экан. Аллоҳ томонидан берилган бойлик – неъматларини Аллоҳ йўлида сарфлаб, мусулмон дўстларимиз шу даргоҳларда ибодат қилган вақтларида бизни ҳам эсга олиб, дуо қилсинлар, деган мақсадда катта масжид, хужралар, тахоратхоналарни қурдирган экан.\n“Қорабой оқсақол” деб ном қўйилишига сабаб масжид қурилиши даврида Қорабой исмли маҳалла оқсақоли ўтган. Бу инсон халқ орасида яхши томондан ном қозонганлиги учун гузарга ва ундаги масжидга “Қорабой Оқсақол” деб ном қўйилган.\nЮртимиз мустақилликка эришгач, 1993 йил ушбу масжид ўз фаолиятини бошлади ва 1999 йил 15 февралда адлия рўйхатидан ўтди.\nМасжид 2014 йилда таъмирлаб чиқилган. Таҳлоратхонаси замон талаблари асосида шинам қилиб қурилган.\nМанзили: Самарқанд шаҳар, Абу Лас Самарқандий кўча, 147 уй


Бир зарядда қарийб 902 км масофа - Tesla ишқибозларидан янги рекорд\nБельгияда истиқомат қиладиган икки нафар Tesla ишқибози Model S автомобилини бир марта зарядлаб, унда қарийб 902 км масофа босишга муваффақ бўлишди. Мазкур рекорд учун ҳайдовчилар 23 соату 45 дақиқа вақт сарфлашган.\nБундай рекордлар, одатда, тўлиқ қуйилган ёнилғи ёки зарядланган батарея ҳолатида автомобилни қанча йўл босишини текшириш учун ўтказилади. Гарчи бундай усул автомобилнинг ёнилғи сарфини белгилашда юз фоиз аниқ индикатор бўлмаса-да, уловни ҳайдаш одатлари мазкур кўрсаткичга қай даражада таъсир қилишини билишда ёрдам беради.\nThe Verge нашрининг ёзишича, ушбу моделга оид бундай рекорд 2015 йилда Кеси Спенсер томонидан ўрнатилган эди. Ўшанда у бир зарядда Model S 85D машинасида қарийб 884 км масофа босган эди. Спенсер автомобилни соатига ўртача 36 км тезликда бошқарган, бельгиялик ҳайдовчиларда эса бу кўрсаткич соатига ўртача 40 километрни ташкил қилади.\nTesla раҳбари Илон Маск кеча Твиттер тармоғида қолдирган хабарида Model S P100D тўғри шиналар танланганда 1000 километрдан ортиқ масофа босиши мумкинлигини билдириб ўтган.


Туғуруқлар ва таътиллар - Уч илдиз\nТуғуруқлар ва таътиллар\nЖССТ маълумотларига кўра, ривожланаётган давлатларда никоҳда бўлган репродуктив ёшдаги аёлларнинг 186 миллион нафари бола кўришни хоҳлайди. Бу 15–49 ёшдаги жуфтликларнинг тўртдан бири демакдир.\nҚолоқ давлатларда уйда туғиш ҳолатлари ниҳоятда кўп учрамоқда ҳамда бу перинатал ва оналик ўлимининг қалтислигини оширмоқда. Аслида, уйда фарзанд кўриш ўткир сиёсий масалага ҳам айланмоқда. Мисол учун, АҚШ ва Канадада уйда туғиш эркинлиги бор. АҚШнинг 27 та штатида сертификат олган акушер ҳамширалар уйдаги туғуруқ жараёнида қатнашиши мумкин. Бироқ суғурта компаниялари босими туфайли жуда кам ҳолатда ҳамширалар бу амалиётга рози бўлмоқда. Европа қитъаси давлатларида эса акушерлар ёрдамида уйда туғиш қўллаб-қувватланмоқда.\nХалқаро меҳнат ташкилоти (ХМТ) Оналикни муҳофаза қилиш ҳақидаги конвенциясига кўра, хотин-қизларга туғуруқдан кейин олти ҳафта мобайнида ишлашга рухсат этилмайди ва 12 ҳафталик таътил белгиланган. 145 мамлакатда ҳомиладор аёллар ва эмизикли боласи бор оналарни камситишга қонунчилик йўл қўймайди. Жаҳонда 830 миллион ишловчи аёл ўз оналик ҳуқуқини ҳимоя қилиш, яъни ҳомиладорлик ва туғуруқ бўйича 14 ҳафталик таътил ва пул нафақаси олиш ҳуқуқига эга эмас. Уларнинг 80 фоизи Африка ва Осиё мамлакатларида истиқомат қилмоқда.\nХМТ ҳисоботида таъкидланишича, кўплаб мамлакатлар ишловчи хотин-қизлар учун оналикни муҳофаза қилиш тамойилларини қабул қилганига қарамай, улар ҳар доим ҳам амалиётда қўлланилаётгани йўқ. Фақат 66 мамлакат ХМТнинг 1919, 1952, 2000 йиллардаги учта конвенциясига қўшилган.\nТўқсон саккиз мамлакатда ҳомиладорлик таътили 14 ҳафтадан кам бўлмаган муддатда тақдим этилади ва бу ХМТ бандларига мос. 60 мамлакатда эса таътил тадрижи 12–13 ҳафтадан, 27 мамлакатда эса 12 ҳафтадан ошмайди. Энг қисқа таътил Саудия Арабистони, Яман, Ироқда бўлса, энг узун таътил Россия, Финляндия, Польша ва Ўзбекистон давлатларида белгиланган. Канада, Хитой, Испания, Франция, Бразилия, ЖАРда бу миқдор 14–17 ҳафтага, АҚШ, Ҳиндистон, Аргентина, Покистонда эса 12–13 ҳафтага тенг.\nТурли давлатларда тўловлар турлича шаклда берилади. Оналик нафақаси аёл ўзини тиклаб олиши ва боласига кўпроқ ғамхўрлик кўрсатиши учун жуда муҳим воситадир. Жаҳонда 330 миллион ишловчи аёллар фарзанд туққанидан кейин молиявий кўмак олмоқда. 61 мамлакат аёллари 14 ҳафтадан кам бўлмаган муддатда иш ҳақининг 100 фоизини олса, 74 мамлакатда маошнинг учдан икки қисми тўланади.\nЭллик саккиз фоиз мамлакатда ҳомиладорлик ва туғуруқ бўйича пул тўловлари ижтимоий суғурта миллий жамғармаларидан (Россия, Бразилия, Қозоғистон), 25 фоиз давлатда иш берувчи ҳисобидан (Саудия Арабистони, Покистон, Ироқ, Судан), 16 фоиз ўлкада иш берувчи ва давлатнинг тенг ҳиссаси асосида (Миср, Ливия, Эквадор, Нигер) тўланади.\nСаксон икки давлатда декретга кетган аёлларнинг иш ўринлари сақлаб қолинмайди. Фақат 40 давлатда иш вақтида иккиқат аёлга тиббий текширувдан ўтиш учун эркин рухсат берилади. 47 мамлакатда ишга қабул қилиш чоғида аёлларнинг ҳомиладорлик таҳлилини ўтказиш тақиқланган. Зотан, 150 дан ортиқ мамлакатда иш берувчи ишга олиш чоғида ҳомиладор аёлларни четлаб ўтгани учун ҳеч қандай ҳуқуқий чора қўлланилмайди. Ваҳоланки, бу ҳаракат бўлғуси оналарни камситишнинг ғайриинсоний шаклидир.\nИқтисодий инқироз мактабгача таълимдан фойдаланишга ва бола парвариши учун берилаётган ёрдамлар ҳажмини амалда қисқартирди. Инқироз шароитида Эстония ва Литва каби давлатлар ҳомиладорлик ва туғуруқлар бўйича тўловлар миқдорини ҳамда бола парвариши учун таътил давомийлигини, Греция, Латвия ва Руминия бюджетдан оналик ва болалик учун харажатларни камайтирди. Хорватия, Италия ва Португалия «ишга чиқмаган санадан бошлаб ўз хоҳишига кўра ишдан кетиш ҳақидаги ариза»дан фойдаланилаётгани ҳомиладор аёлларни амалда иш ўрнидан четлатилганини англатади. Бу асослар, минг афсуски, иқтисодий инқироз шароитида оқланмоқда.\nГлобал миқёсда хотин-қизлар туғиш чоғида эътиборсиз, номуносиб ва ҳурматсиз муносабатга дуч келмоқда. 2014 йилда ЖССТ соғлиқни сақлаш тизимларини туғиш чоғида аёллар ҳуқуқларини ҳимоялашга чақирди.\n«Ўзбекистон миллий энциклопедияси» Давлат илмий нашриёти томонидан 2016 йилда чоп этилган “Соғлом она ва бола: халқаро амалиёт (хорижий мамлакатлар тажрибаси мисолида)” қўлланмасидан олинди.\n(Давоми бор. сайтимизни кузатиб боринг)\nЎзМУ Журналистика факуьтетида таҳсил олган истеъдодли ижодкор Лазиз Раҳматовнинг мазкур китоби ўқувчини маънан бойитишга хизмат қилади.\nСайтимизнинг фаол мухлислари ва зукко талабаларимиз мухтасар фикрномаларини баҳам кўришларига умид қиламиз, дейди Дониш домла.\n Всемирная организация здравоохранения, Maternal and Newborn Health/Safe Motherhood Unit.Care in normal birth: a practical guide (англ.). – 1996.\nNext story Шахмат юлдузлари Тошкентда баҳслашмоқда\nPrevious story Жаҳон физикасининг долзарб масалалари муҳокама қилинади


ўзбекистон - xabar.uz\nБуюк Британиянинг ўзбекистондаги элчиси ўз миссиясини якунламоқда\nиюнь куни ўзбекистон Республикаси Ташқи ишлар вазири Абдулазиз Камилов мамлакатимизда ўз миссиясини якунлаётган Буюк Британия ва Шимолий Ирландия Бирлашган ... Ташқи ишлар вазирлиги матбуот хизмати хабар берди. Суҳбат чоғида ўзбекистон – Буюк Британия муносабатларининг долзарб масалалари муҳокама ...\nўзбекистонда Қозоғистон йили (фото)\n«ўзбекистон» халқаро анжуманлар саройида 15 апрель куни ўзбекистонда Қозоғистон йилининг расмий очилиш маросими бўлди. Маросимни ўзбекистон Республикаси ... очиб, қардош қозоғистонликларни юртимизга ташрифи билан қутлади. – ўзбекистонда Қозоғистон йилининг очилиши стратегик шериклик муносабатлари ...\nўзбекистонлик ҳарбийлар Россия армияси жанговар тайёргарлиги жараёнини кузатишди\nўзбекистонлик ҳарбий хизматчилар Россия Федерациясининг Челябинск шаҳри яқинидаги Чебаркуль полигонида армия авиацияси ҳамда артиллерия ҳамкорлигида ... Мудофаа вазирлиги матбуот хизмати Тажриба алмашиш жараёнида ўзбекистонлик ҳарбий хизматчилар россиялик танкчилар бўлинмаларининг жанговар ...\nЭнг қиммат машина неча пул? 2018 йилда ўзбекистонда қайси автомашиналарга талаб юқори бўлди? (инфографика)\nмаълумотларни таҳлил қилиб, 2018 йилнинг июль ойидан декабрь ойигача ўзбекистон иккиламчи бозорида кўпроқ қайси автомобиллар харид қилинганини ... аниқлади. «OLX» эълонлар хизмати «Xabar.uz»га маълумот беришича, ўзбекистон иккиламчи бозорида «Nexia» машинасига талаб энг юқори экан. ...\nКубогида иштирок этаётган ўзбекистон терма жамоаси гуруҳдаги сўнгги учрашувида Япониядан мағлубиятга учради. Ушбу баҳсда гуруҳ ғолиби номи аниқланди. Икки турдан сўнг ... икки жамоа ҳисобида ҳам 6 очкодан бор эди. Тўплар нисбатига кўра, ўзбекистон гуруҳда етакчилик қилаётганди. Шу сабаб дуранг натижа ҳам терма ...\nШвецияда келиб чиқиши ўзбекистонлик ва қирғизистонлик фуқаролар террорчиликда гумонланиб, ҳибсга олинди\nоммавий ахборот воситалари келиб чиқиши ўзбекистонлик ва қирғизистонлик бўлган шахслар томонидан амалга оширилиши режалаштирилган терактнинг олди олингани ҳақида хабар тарқатди. Жиноятчилар ... ва террорчиликни молиялаштиришда гумон қилинган келиб чиқиши ўзбекистонлик ва қирғизистонлик шахслар ҳибсга олинган. Тергов ишлари ...\nҚирғизистонлик депутат: «ўзбекистонлик ишчиларни патентга ўтказиш керак»\nБокоев Жогорку Кенеш йиғилишида Қирғизистонга келиб ишлаётган ўзбекистонликларни патентлаш керак деган таклифни илгари сурди. Депутатнинг ... илгари сурди. Депутатнинг айтишича, Қирғизистонда меҳнат қилаётган ўзбекистонликлар сони 100 минг нафаргача етади. «Қирғизистонликлар Россияда ...\nўзбекистонда аллергияни қўзғовчи озиқ-овқатлар рўйхати тузилади\nвазирлиги дастурига кўра, аллергия профилларини инобатга олган ҳолда ўзбекистон Республикаси аҳолисининг қайси маҳсулотларига аллергияси кўплиги ...\nўзбекистонлик корейс қозоқларга қозоқ тилини ўргатяпти\nВладислав Тен очди, дея хабар берди «El.kz» сайти. Владислав Тен ўзбекистонда туғилиб ўсган, 22 ёшигача фақат рус тилида сўзлашган. Университетнинг ...\nҚиёслаб кўрамиз — бизда автомобиль қимматми?\nўзбекистон ўз автосаноатига эга оз сонли давлатлардан бири ҳисобланади. Аммо шу билан бирга кўпчилик ўзимизда автомобиль ишлаб чиқарилгани ҳолда ... ҳам автомобиллар ўртача баҳоси 25-30 минг доллар атрофида. Нега ўзбекистонни ўта ривожланган, маошлар жуда юқори давлатлар билан қиёслаяпсиз, ...\nПрезидент қарори: хорижлик мутахассисларга ўзбекистонда ишлаш янада осонлашади\nтелеграм-канали хабар беришича, хорижлик малакали мутахассисларнинг ўзбекистонда ишлашига қулай шарт-шароитлар яратишга оид Президент қарори ... юкланди. Хусусан, агентлик малакали чет эллик мутахассисларнинг ўзбекистон ҳудудида меҳнат қилишига кўмаклашади ва малакали чет эллик мутахассисларнинг ...\n«ўзбекистон» миллий бренди жаҳонда 49-ўринда — яхшими-ёмон?\n(AAA) Норвегия (AAA) Буюк Британия (AAA) Умумий рейтинг ўзбекистон 18 поғона юқорилади ўзбекистон «Brand Finance» рейтингида бу ... ойлашуви Италия Польша Кувайт Словения Панама Литва Марокаш ўзбекистон Коста-Рика Уругвай Латвия Иордания Кипр. Ҳозир МДҲ мамлакатларидан ...\nўзбекистон жанубида зилзила содир бўлди\n3 октябрь куни Тошкент вақти билан соат 22:44да ўзбекистон Республикаси ҳудудида ер силкиниши қайд этилди. Бу ҳақда ўзбекистон Республикаси Фавқулодда вазиятлар вазирлиги Сейсмопрогностик мониторинг ... эпицентри Тошкент шаҳридан 389 км узоқликда жанубий йўналишда ўзбекистон Республикаси ҳудудида қайд этилди (38,71 Н, 66,09 Э). Зилзила ...\nХитойлик инвесторлар ўзбекистон таълим соҳасига қизиқиш билдиришмоқда\nхалқаро таълим тизимига эга давлатлардан бир бу шубҳасиз Хитойдир. ўзбекистон ва Хитой ўртасидаги ҳар томонлама ҳамкорлик, шерикчилик мустаҳкам ... қимматли маълумотларни ёзиб қолдирганлар. Ҳозирги кунда ҳам ўзбекистон ва Хитой алоқалари кундан-кунга ривожланиб, мустаҳкамланиб бормоқда. ...\nЭртадан бошлаб ўзбекистонликлар Тожикистонга визасиз бориб-келиши мумкин\nхабар берганимиздек, 2018 йилнинг 9-10 март кунлари ўзбекистон Республикаси Президенти Шавкат Мирзиёевнинг Тожикистон Республикасига ташрифи доирасида фуқароларнинг ўзаро келиб кетишлари тўғрисида ... 30 кунгача визасиз ўзаро сафар қилишлари мумкинлиги айтилган эди. ўзбекистон фуқаролари эртадан Тожикистон Республикасига визасиз бориб-келиши ...\nПрезидентлар учрашуви арафасида ўзбекистон-Тожикистон чегарасидаги тўққиз ўтиш пункти очилди (фоторепортаж)\nрасмий ташриф билан бориши кутилмоқда. Мазкур ташриф арафасида ўзбекистон-Тожикистон чегараси орқали 9 та ўтиш пункти тантанали равишда ... чегараси орқали 9 та ўтиш пункти тантанали равишда очилди. Бу ҳақда ўзбекистон Ташқи ишлар вазирлиги матбуот хизмати хабар берди. «Икки мамлакат ...\nўзбекистон Қирғизистонга иккита тез ёрдам машинаси совға қилди\nўзбекистон томонидан Қирғизистонга иккита тез ёрдам машинаси совға қилинди. Машиналардан бири Боткен шаҳри аҳолиси учун, иккинчиси эса Қадамжой ... туҳфа қилинган, дейилади «Халқ сўзи online» нашри хабарида. ўзбекистон ва Қирғизистон ўртасидаги муносабатлар тобора ривожланиб ва ...\nШавкат Мирзиёев Литва ва Хитой давлат раҳбарларини табриклади\nўзбекистон Республикаси Президенти Шавкат Мирзиёев Литва Республикаси Президенти Даля Грибаускайтега Литва давлати қайти тикланган кун муносабати ... қўллади. Бу ҳақда Президент матбуот хизмати хабар берди. Шунингдек, ўзбекистон Республикаси Президенти Шавкат Мирзиёев Хитой Халқ Республикаси ...


Мария Шараповада охирги ўн йилликдаги энг яхши натижа / Olamsport.com\n30 ноя 16:56\nМария Шараповада охирги ўн йилликдаги энг яхши натижа\nТеглар : Серена УильямсМария Шарапова\nСайёрамизнинг собиқ биринчи рақамли теннис малтикаси Мария Шарапова грунт қопламали кортлардаги ғалабалар фоизи бўйича охирги ўн йилликдаги энг яхши натижа қайд этибди.\nУшбу статистикани журналист Энрико Мария Рива ўзининг Twitter саҳифасида эълон қилди. Шарапованинг грунтдаги ғалабалари - 85,32%ни ташкил этмоқда. Руминиялик Симона Халеп 75,44% билан иккинчи поғонадан жой олди.\nМария Рива статистикани тузаётганда грунтда камида 100 та учрашув ўтказган теннисчиларни саралаб олган. Барча қопламаларда ўтказилган ўйинлар бўйича эса америкалик Серена Уильямс яққол пешқадам - 88,49%. Мария Шарапова 77,37% ғалабалар билан иккинчи ўринда.\nТўртинчи ракетканинг юриши тўхтади 0\nСаккари 16 ёшли Кори Гоффга қарши кортга чиқди 0\nМария Шарапова: Ўзимни яхши ҳис қиляпман (ФОТО) 0


Давлат маслаҳатчиси: Қуръон мусобақаси ёшларга эътиқодини кучайтиришда ёрдам беради\nЖорий йилнинг 6 февраль куни “Ёшлар пресс-клуби”да Президент Давлат маслаҳатчиси, Олий Мажлис Сенати сенатори, Ўзбекистон ёшлар иттифоқи Марказий Кенгаши раиси Қаҳрамон Қуронбоев билан онлайн мулоқот ташкил этилган эди.\nОнлайн мулоқот давомида Қаҳрамон Қуронбоев Ўзбекистонда диний-маърифий соҳада амалга оширилаётган ислоҳотлар ва 3 босқичли Ўзбекистон Қуръон мусобақаси хусусида ўз фикрларини билдирди.\nДавлат маслаҳатчиси: “Бир нарса ҳақида мен очиқ айтиб ўтишим керак. Биз бир нарсага алоҳида эътибор беришимиз керак. Бугун ОАВда Қуръон мусобақаси ҳақида ҳаммамиз кўряпмиз. Мусобақа Дин ишлари бўйича қўмита, Ўзбекистон мусулмонлари идораси, Ўзбекистон ёшлар иттифоқи, Республика маънавият ва маърифат маркази билан биргаликда ўтказилмоқда. Бу ҳеч қачон бўлган эмас”, дея таъкидлаган.\nБундан ташқари, Иттифоқ раҳбари Қуръон мусобақасини ўтказишдан энг асосий мақсадлардан бири, ёшларни Ислом динига бўлган ҳурматини янада ошириш, уларнинг эътиқодини кучайтириш экани айтиб ўтилган.\nЁшлар Иттифоқи раҳбари онлайн мулоқот давомида ҳадис илмига бағишланган мусобақанинг ташкил этилиши ҳақида ҳам тўхталиб ўтган эди.\n1476 марта ўқилди\nДругие материалы в этой категории: « Тошкент шаҳрида Қуръон мусобақаси ўтказиладиган жойлар билан танишинг\tПрезидент Олмазор туманига ташриф буюрди »


ОДИЛ СУДЛОВ - Ўзбекистон овози газетаси\nМамлакатимизда сўнгги уч йил мобайнида суд ҳокимияти нуфузини ошириш, уни ўтмишдаги жазоловчи органдан инсон ҳуқуқ ва эркинликларини ишончли ҳимоя қилувчи мустақил институтга айлантириш борасида кенг қамровли ишлар амалга оширилди.\nПрезидентимизнинг бевосита ташаббуси билан суд ҳокимиятининг чинакам мустақиллигини таъминлаш борасида қабул қилинган қонун ҳужжатлари ва кўрилган амалий тадбирлар мазкур соҳадаги давлат сиёсатини сифат жиҳатидан янги босқичга кўтарди. Суд ҳокимиятининг фуқаролар ҳуқуқлари ва қонуний манфаатларини ҳимоя қилишдаги роли ва аҳамиятини тубдан оширди.\nШу йил 24 июлда Президентимизнинг “Судлар фаолиятини янада такомиллаштириш ва одил судлов самарадорлигини оширишга доир қўшимча чора-тадбирлар тўғрисида”ги фармони қабул қилинди.\nМухбиримиз ушбу фармоннинг мазмун-моҳияти ва аҳамияти хусусида Ўзбекистон Республикаси Адлия вазирлиги қошидаги Юристлар малакасини ошириш маркази профессори Баҳром АҲРОРОВ билан суҳбатлашди.\n– Аввало, мазкур фармоннинг қабул қилинишига қандай зарурат борлиги тўғрисида тўхталсангиз.\n– Бугунги ўзбек давлатчилиги ва жамияти ўз тараққиёти тарихида сифат жиҳатидан янги давр – инновацион ривожланиш босқичига кирди. Ана шу жараёнда аҳолининг суд тизими тартиблари юзасидан бўлаётган кўплаб эътирозлари ушбу ҳужжатнинг қабул қилинишини тақозо этди.\nМамлакатимизда олиб борилаётган ислоҳотларнинг бош мақсади ҳам инсон ҳуқуқ ва манфаатларини ишончли ҳимоя қилишдир. Ўзбекистон Республикаси Президенти жорий йил бошида янги шаклланган Парламентга Мурожаатида “Суд остонасига қадам қўйган ҳар бир инсон, Ўзбекистонда адолат ҳукм сураётганига тўла ишонч ҳосил қилиши керак”, деган эди. Шундан келиб чиққан ҳолда ушбу фармоннинг қабул қилиниши билан инсонларнинг ҳуқуқ ва манфаатларини ишончли ҳимоя қила оладиган адолатли суд тизими яратиладиган бўлди.\nФармонда қайд этилганидек, суд ҳимоясини таъминлашдаги ортиқча бюрократик тўсиқлар сақланиб қолаётганлиги, суд қарорларини қайта кўришнинг бир-бирини такрорловчи босқичлари мавжудлиги, инвесторлар ҳуқуқларининг суд ҳимоясида бўлиши етарли даражада ташкил этилмаганлиги ва бошқа бир қатор камчиликлар суд органларининг амалдаги тузилишини замон талаблари ва халқаро стандартларга мувофиқ қайта кўриб чиқишни тақозо этди.\n– Ушбу фармонга мувофиқ суд тузилмасида қандай ўзгаришлар назарда тутилган?\n– Фуқароларнинг одил судловга эришиш даражасини юксалтириш, ишларни судда кўриш сифатини ошириш ҳамда холис, адолатли ва қонуний суд қарорларини қабул қилиш учун тарафларнинг тенглиги ва тортишувчанлигини амалда таъминлаш механизмларини кенгайтириш мақсадида 2021 йил 1 январдан бошлаб вилоят ва унга тенглаштирилган фуқаролик ишлари, жиноят ишлари бўйича судлар ҳамда иқтисодий судлар негизида судьяларнинг қатъий ихтисослашувини сақлаб қолган ва суд ишларини юритиш турлари бўйича алоҳида судлов ҳайъатларини ташкил этган ҳолда Қорақалпоғистон Республикаси, вилоятлар ва Тошкент шаҳар умумюрисдикция судлари ташкил этилади. Маъмурий ҳуқуқбузарликлар тўғрисидаги ишларни кўриб чиқиш ваколати маъмурий судлардан жиноят ишлари бўйича судларга ўтказилади.\n– Бу ўзгаришлар фуқароларга нима беради?\n– Президентимизнинг ушбу фармони суд-ҳуқуқ ислоҳотларининг мантиқий давоми бўлди. Суд тизимидаги ташкилий-тузилмавий ўзгаришлар одамларнинг сарсонгарчиликларига чек қўяди, уларнинг мурожаатини қисқа даврда кўрилишини таъминлайди, судларга бўлган ишончини оширади. Энди фуқароларнинг қайси судга мурожаат қилиши кераклигини умумюрисдикция судлари ҳал қилади. Бу билан фуқароларнинг вақти тежалади. Уларни қайси судга мурожаат қилиши керак, деган саволдан халос этади. Амалиётда мавжуд бўлган бир-биридан фарқ қилувчи қарорлар чиқишига чек қўйилиб, ягона суд амалиёти тизими шаклланади. Шу ўринда бир гапни айтиб ўтай. Судларнинг умумюрисдикция судларига бирлаштирилиши судларнинг ихтисосликларини ўзгартирмайди. Суд идораларида фуқаролик, жиноят ва иқтисодий судлар бирлаштирилиб, раис бошқарувида ишлар ихтисосликларига кўра тақсимланади.\nСудларнинг қабул қиладиган ҳужжатлари давлат номидан чиқарилиши давлатнинг нуфузини, одамларнинг давлатга нисбатан муносабатини намоён қилади. Давлат судлар орқали инсон ҳуқуқ ва манфаатлари ҳимоя қилинишини кафолатлайди.\n– Айтингчи, суд ишларини назорат тартибида кўриш институтининг тугатилишига сабаб нима?\n– Дарҳақиқат, фармонда суд ишларини назорат тартибида кўриш институтини тугатиш белгиланди. Бунинг натижасида ишларни апелляция ёки кассация тартибида кўришнинг ишончлилиги ошади. Энди апелляция ёки кассация тартибида кўрилиб, қабул қилинган қарорлар назорат тартибида бекор қилинмайди. Ишларни апелляция ёки кассация тартибида кўриш Олий суднинг судлов ҳайъатларида ҳам кўрилиши мумкин. Хорижий тажрибага кўра, ишларнинг иккинчи инстанцияси фақат апелляция ёки кассация тартибида кўрилади. Назорат тартибидаги ишларни кўриш тартиби собиқ шўролар тузимининг нотўғри амалиёти меросидир.\nИшларни апелляция ёки кассация тартибида кўриш томонлар тортишувига асосланади. Томонлар фақат биринчи инстанцияда йўл қўйилган хатоларни келтириш билан чекланмай, янги асослар ёки далилларни ҳам келтириши мумкин. Ишларни назорат тартибида кўриш томонларнинг иштирокисиз бўлар эди. Ишларни назорат тартибида кўриш коррупциявий вазиятларни ҳам юзага келтириб, мансабни суиистеъмол қилиш, порахўрлик каби салбий ҳолатларни келтириб чиқарар эди.\nФармонга кўра, суд тергови жараёнида тарафларнинг тортишувчанлиги тамойилини амалда рўёбга чиқариш мақсадида жиноят судларида дастлабки эшитув босқичи жорий этилмоқда. Судлар томонидан ишларни кўришда дастлабки эшитувнинг жорий этилиши чиқариладиган ҳужжатларнинг сифат кўрсаткичларини оширади, томонларнинг ўзаро ҳақ эканликларига ишонч уйғотади ва бунинг натижасида инсон ҳуқуқ ва манфаатлари ҳимояси оширилади. Судлардаги бундай тажриба Россия Федерацияси, Қозоғистон, Германия, Франция ва бошқа кўплаб давлатларда мавжуд бўлиб, самарали қўллаб келинмоқда.\nФармонда прокурор томонидан тарафлар мурожаати мавжуд бўлган ҳолдагина, суддан ишни ўрганиш учун чақириб олиш мумкинлиги белгиланмоқда. Бунинг натижасида судлар прокурор назоратидан халос этилиб, мустақиллиги оширилади. Фақат тарафлар (жабрланувчи ёки айбланувчи, даъвогар ва жавобгар) томонидан суднинг қарори юзасидан прокурорга мурожаати бўлганидагина ишни чақириб олиб, қайта ўрганиши мумкин бўлади.\nМазкур ҳужжатга кўра, судлар очиқлиги, ошкоралиги, ҳисобдорлигини таъминлаш мақсадида Олий суд ҳузурида Жамоатчилик ва оммавий ахборот воситалари билан ҳамкорлик бошқармаси ҳамда вилоят ва унга тенглаштирилган судлар тузилмасида матбуот хизматлари ташкил этилиши белгиланди. Бу судларнинг масъулиятини ва қабул қиладиган ҳужжатларига нисбатан фақат қонунга бўйсуниш ҳиссини оширади.\nШунингдек, фармонда бошқа бир қатор муҳим масалалар ҳам ўрин олган ва улар суд тизимини тубдан ислоҳ қилишга қаратилган. Фармонда кўзда тутилган ўзгаришлар натижасида мамлакатимизда судларга бўлган ишонч ортади, қонун устуворлиги таъминланади. Инсон ҳуқуқ ва манфаатлари ишончли ҳимоя қилинадиган тизим яратилади. Мазкур вазифаларнинг ҳаётга татбиқ этилиши одил судловни амалга оширишга хизмат қилади. Суд обрўси давлат обрўси, обрўли давлатда суд адолат қўрғонига айланмоғи лозим. Фармондан кўзланган бош мақсад ҳам шунга қаратилган.


Элита гиламлар дўкони Heritage кузги чегирмалар мавсумини давом эттиради\n12:33 / 04.11.2016\nHeritage — «Мир ковров» гиламлар дўкони сентябрь ва октябрь ойларида барча маҳсулотига 30 фоиз чегирма бериши аввал хабар қилинганди. Энди эса кузги чегирмалар мавсуми яна давом эттирилиши эълон қилинди.\nНоябрь ойида ҳам Heritage — «Мир ковров» дўконларидан элита гиламларни 30 фоиз арзон нарҳларда харид қилиш мумкин.\nКунлар совуқлашаётган бир пайтда, уйингиз учун иссиқ гиламларни арзон нарҳларда харид қилинг. Марҳамат:\n• Манзил: Тошкент, Беруний кўчаси 18-б уй.\n• Мўлжал: «Ҳувайдо» тўйхонаси, «Беруний» метроси.\n• Телефон: +998(97) 702-70-70\nАйтганча, дўконга куз-қиш мавсуми учун янги гиламлар коллекцияси келтирилган. У ерда Бельгия, Туркия, Эроннинг 100 хилдан ортиқ ва ўзимизнинг Самарқандда тайёрланган гиламлар сотилади.\nТанловнинг кўплиги эса уй ва офиснинг исталган хонаси учун мос гилам топиш имконини беради. Қўлда тўқилган, ипак гиламлар эса нафақат ўз хонадонингизни бежирим қилиши, балки яқин инсонлар учун ажойиб совға ҳам бўлиши мумкин.\nМарҳамат, ташриф буюринг, дўкон эшиклари ҳар куни 9:00дан 20:00га қадар очиқ.\nдизайн Heritage чегирма акция гилам\nGolden House март ойида чегирма ва бонуслар совға қилади!\nБайрам кунлари меҳмонхоналарда 50 фоизли чегирма эълон қилинади


Хусайн Норчаев: «Мақсадимиз улкан!» - Zamin.uz\nSPORTS.uz «Насаф» жамоаси ҳужумчиси Хусайн Норчаев билан иккинчи тур олдидан суҳбатлашди.\nҚаршининг «Насаф» жамоаси айни дамда Тожикистонда бўлиб ўтаётган ОФК кубогида иштирок этаёганидан хабарингиз бор. «Аждарлар» илк турда «Олой» клуби билан бўлиб ўтган учрашувда муҳим ғалабага эришди. Баҳсда киритилган голлардан бирига муаллифлик қилган Хусайн Норчаевни суҳбатга тортдик.\n- Илк учрашув ҳақида фикрларингиз қандай?\n- Очиғи, «Олой» кутилганидек бутун ўйин ҳимояланиш ва имкон бўлиши билан қарши ҳужумга ўтиш мақсадида майдонга тушди. Биз уларни доимо босим остида ушлаб туриш вазифаси билан майдонга чиқиб келдик. Биринчи бўлимда берилган кўрсатмаларни бажардик, аммо гол ҳадеганда дарвозадан ўрин эгалламади. Шу боис, бироз асабийлашдик. Яхшиямки, иккинчи тайм стартида гол уриб олдик. Ана шундан сўнг, елкамиздаги масъулият анча камайди. Биласизми, тинимсиз ҳужум қилган жамоа гол урмаса, қарши ҳужумни ўтказиб юбориш ҳавфи ошади. Яратганга шукур, барчаси кўнгилдагидек ўтди.\n- Сунъий чимда тўп суриш қийин эмасми?\n- Тўғриси, осон эмас. Шунга қарамай, майдон текис ва тўп суриш учун қулай эканлигини айтиб ўтишим шарт. Машғулотларни анча аввал бошлаганимиз қўл келди. Сунъий майдонда бемалол ҳаракат қилишга ўрганиб қолдик. Ўйлашимча, бу бизга катта муаммо туғдирмайди. Биз яхшироқ мослашиб олиш учун 2-3 кун аввалроқ манзилга етиб келдик. Бу биринчи ўйинда қўл келди. Ҳозирча, ҳаммаси яхши.\n- Турнирдаги клуб олдига қўйган асосий мақсад нима?\n- «Насаф» ўзи иштирок этган турнирнинг ҳаммасида чемпионлик учун курашади. Бу биздан аввал ҳам шундай бўлган, биздан кейин ҳам ҳеч нарса ўзгармайди. Жамоамиз аҳил ва курашдан қочмайди. Мақсадимиз - чемпионлик. Бошқача бўлиши мумкин эмас. Акс холда, майдонга чиқишдан наф йўқ. Биз ўйиндан-ўйинга яхшироқ тўп суришга ҳаракат қиламиз. Ниятимиз шу. Агар ҳаммаси режа асосида кетса, якунда Қаршига ОФК кубогини иккинчи бор олиб келмоқчимиз. Яратгандан юзимизни ёруғ қилишини сўраб қоламиз.\n- Жамоа мухлисларига сўзларингиз бўлса, марҳамат.\n- Уларга соғлик ва саломатлик тилайман. Бизни дуо қилиб туришсин. Насиб қилса, уларни хурсанд қиламиз. Биз айнан шу мақсадда бу ерга ташриф буюрдик. «Насаф» бутун Ўзбекистонни хурсанд қилиш мақсадида майдонга чиқади. “Замин” янгиликларини “Одноклассники”да кузатиб боринг\nЯнгиликлар » Спорт » Хусайн Норчаев: «Мақсадимиз улкан!»


Муборак рамазон ҳайити табриги\nЖиззахда юз берган табий офат қурбонлари яқинларига таъзия\nҲижрий 1443 йилнинг муборак рамазон ҳилолини кузатиш натижаси\nХАЛИФАЛИК ДАВЛАТИДА МОЛЛАР\nАмерика Ўзбекистон чегараларини мустаҳкамлашдан манфаатдор\nАндижон қатлиомига 17 йил тўлди: қатлиомдан кўзланган мақсадлар\nСунъий чегаралар фалокатлар келтиришда давом этмоқда\nБиз қилмасак бошқаси қилади\nРоссиянинг Лукашенко орқали провокациясига муносиб жавоб\nАфғонистондаги сўнгги портлашлар тарқаб кетган жосуслик тармоқларининг қайта фаолият бошлаганига далолат қилмоқда\nДарфурдаги қонли кураш ҳукмдорлар хоинлигини ҳамда ёлланма аскар ва қуролли ҳаракатлар мавжудлиги хавфини фош этди\nМуқаддас китоби бўлган Қуръони Каримни бандалари учун дастур қилиб берган Аллоҳга ҳамдлар бўлсин. Ушбу Китоб мўъжизалиги билан Пайғамбарлиги исботланган Муҳаммад соллаллоҳу алайҳи ва салламга саловоту саломлар бўлсин.\nРукнимизнинг аввалги сонларида Бақара сурасининг 142-143-144-145 оятлар тафсирини кўриб чиқаётган эдик. Бу сонида шу оятлар тафсирининг биринчи қисмини якунлаймиз.\nАллоҳ машриқу мағрибнинг Эгасидир. Ўз мулкида Ўзи истаган буйруқни чиқараверади.\n– “У Ўзи қиладиган бирон нарса ҳақида масъул бўлмас, улар (яъни бандалар эса қиладиган ҳар бир иш-амаллари хусусида) масъул бўлурлар”. (Анбиё:23)\nАллоҳнинг фармони ҳақиқатдир, ҳидоятдир, унга эргашган одам ҳидоят топади.\nيَهْدِي مَن يَشَاءُ إِلَى صِرَاطٍ مُّسْتَقِيمٍ\n(У Ўзи хоҳлаган кишиларни ҳақ йўлга ҳидоят қилади). Аллоҳнинг буйруғига эътироз билдирган, ҳар хил тутуриқсиз гапларни айтган кимса ҳалокатга юз тутган аҳмоқдир.\n( السُّفَهَاء ақлсизлар). (سفيه ) сўзининг кўплиги. Нодон, бефаҳм, ақли енгил (ноқис) маъноларини англатади. Бу сўз аслида енгил деган маънони билдиради. Енгил тўқилган кийим иборасида ҳам шу сўз қўлланади. Бу сўзга алиф лом артикли ҳам кирган. Шунга кўра, у ўша гапни айтган ҳамма кишига доирдир.\nمَا وَلاَّهُمْ عَن قِبْلَتِهِمُ\n(уларни қиблаларидан қандай нарса юз ўгиртирди?). Бу ерда шу сўзни айтган аҳмоқлар яҳудлар, мунофиқлар, мушриклар ва уларнинг сафига қўшилганлардир.\n(مَا وَلاَّهُمْ уларни қандай нарса юз ўгиртирди?). Яъни нима бурди?\n(عَن قِبْلَتِهِمُ қиблаларидан). Қибла сўзи вижҳа сўзи кабидир. Унинг шаръий маъноси мусулмон намозда юзланадиган тарафдир.\nВасатия (мўътадил Ислом) ҳақида\nУкраина мавзуси ҳамда халқаро позиция устидаги курашнинг янгиланиши\nSAVOL JAVOBLAR NEGA KECH TARJIMA QILINMOQDA?\nНасроний ва кофирларни байрамлари билан табриклаш тўғрисидаги саволга жавоб\nSAVOL JAVOBLAR NEGA KECH ...


ҲАР ДИЛ — БИР МАНЗИЛ | Buxoro yoshlari gazetasi\nБухорода ёшлар фестивали кўтаринки руҳда бошланди. Дастлаб тарғиботчилар Баҳоуддин Нақшбанд мақбарасини зиёрат қилди. Шундан сўнг улар гуруҳларга бўлинган ҳолда ўз миссияларини бажаришга киришди.\nЁшлар иттифоқи Бухоро вилояти кенгаши раиси:\n— Қалби қайноқ, юрагида ўти бор, мамлакат тараққиёти ва халқ фаровонлигига ҳисса қўшишни мақсад қилган ёшларни рағбатлантириш, уларнинг муаммоларига атрофлича ечим топишга қаратилган фестиваль вилоятимизга янги нафас олиб кирди. Лойиҳа бутунлай янги масштабда ўтказилаётгани билан аҳамиятлидир. Мақсадимиз фақат турли учрашув ва кўнгилочар тадбирлар ўтказиш эмас, балки ёшлар муаммо ва камчиликларини ўрганиб, уларга амалий кўмак беришдир.\nБиз ҳеч кимдан кам эмасмиз!\nБухоро шаҳридаги кўзи ожизлар мактаб-интернатида ўтказилган тадбирда ўқувчи-ёшлар тарғиботчиларни ана шундай шиор ила кутиб олди. Имконияти чекланган бўлишига қарамасдан бу ўғил-қизлардаги шижоат, ғайрат ва интилиш мутахассисларни лол қилди, десак, асло муболаға бўлмайди. Ўз муаммоларини очиқ-ойдин ўртага ташлаб, жўяли таклифлар билдирган ўқувчиларнинг инглиз тилида ашулалар айтиб, ажойиб шеър ва рақслар ижро этгани меҳмонларда катта таассурот қолдирди. — Орамизда инглиз тилини ўрганишга қизиқадиган тенгдошларим жуда кўп, — дейди мактаб-интернат ўқувчиси Дурдона Муҳаммадова. — Кўпчилик Ёшлар марказидаги тўгаракларга бора олмайди. Шунинг учун таълим муассасамизда чет тили тўгараклари очилса ва малакали мутахассислар жалб этилса, яхши бўларди. Бундан ташқари, учрашув давомида юқори синфлар учун Брайл алифбосидаги дарсликларни чоп этиш, аудио китобларни кўпайтириш, кўзи ожизлар учун турли спорт мусобақаларини ташкил этиш таклифи билдирилди. Ёшлар иттифоқининг маҳаллий кенгаши раиси Миршод Очилов ушбу муаммоларни тинглаб, мактаб-интернатга 150 та бадиий ва аудио китоблар олиб беришни ваъда қилди. 2019 йилда Бухоро шаҳрида имконияти чекланган ёшлар учун кичик паралимпия ўйинлари ўтказиладиган бўлди.\nМустаҳкам оила сари\nБухоро давлат университетида ўтказилган ёш оилалар форуми шундай номланди. Унда вилоят хотин-қизлар қўмитаси, “Оила” илмий-амалий тадқиқот маркази ҳудудий бошқармаси мутахассислари, талаба-ёшлар иштирок этди. Очиқ мулоқот тарзида ўтган форумда оиланинг жамият ҳаётидаги ўрни, ёш оилалар ўртасидаги ажримлар сабаблари ва уларни бартараф этиш, эрта ниқоҳнинг олдини олиш масалалари хусусида сўз юритилди. Оилаларни мустаҳкамлаш, йигит-қизларни оилага тайёрлаш борасида қилинаётган ишлар юзасидан фикр алмашилди.\nОилавий муаммоларни келтириб чиқараётган омиллар муҳокама қилиниб, иштирокчилар томонидан уларнинг ечими юзасидан амалий таклифлар билдирилди. Якунда ёшлар мутахассислардан ўзларини қизиқтирган саволларга жавоб олди. Когон туманидаги “Бизнес саёҳат” лойиҳаси давомида 10 нафар йигит-қиз ишли бўлди. Ёшлар тумандаги “Ал-ҳаким плюс” МЧЖга ишга жойлаштирилди. Ҳарбий хизматчилар учун махсус кийимлар тикишга ихтисослашган корхонада ишчилар учун барча шароитлар яратилган. Айни пайтга қадар 70 нафар ёшни иш билан таъминлаган муассаса келгусида улар сонини 100 нафарга етказадиган бўлди. — Бир йилдан буён иш излаб, турли ташкилотларга мурожаат қилдим, — дейди Умида Назарова. — Аммо ҳаракатларим бесамар кетди. Бугун Ёшлар иттифоқи ташаббуси билан ўтказилаётган фестивалда ишли бўлдим. Энди оила бюджетига ўз ҳиссамни қўшаман ва бундан хурсандман. Барча ташкилотчиларга ўз миннатдорлигимни билдираман.\nСаломатлик — катта хазина\nШофиркон туман тиббиёт бирлашмасига қарашли кўп тармоқли марказий поликлиникада ижтимоий ҳимояга муҳтож 100 нафар ёш бепул текширувдан ўтказилди. Тўққиз йўналиш бўйича ўтказилган текширувлар давомида иштирокчиларга зарур тиббий маслаҳатлар берилди. Шунингдек, ёшларда аниқланган турли касалликларни даволаш учун Ёшлар иттифоқи томонидан бепул дори воситалари тарқатилди.\nИнсон хулқи, унинг одоби яхшиликлари билан гўзал. Фестиваль давомида ижтимоий ҳимояга мухтож бўлган аҳоли қатлами, айниқса, ёшлар ҳолидан хабар олиш, уларга руҳий ва моддий кўмак беришга алоҳида эътибор қаратилди. “Бобоҳайдар” маҳалласида истиқомат қилувчи Ҳайитой Ҳамроева, Алиса Такаева, хўжаорифлик Ҳасан Сайфуллаев ҳамда тумандаги яна тўрт нафар ижтимоий ҳимояга мухтож ёшларга керакли дори воситалари, иссиқ кийимлар совға қилинди. Хусусан, “Хўжаориф” маҳалласида яшовчи, оилавий шароити оғир, имконияти чекланган Азиза Олимжоновага ногиронлик аравачаси туҳфа этилгани бир ўксик кўнгилни шодлантирди. — Бундай тадбирларни ўтказишдан асосий мақсад — имконияти чекланган ёшларни қўллаб-қувватлаш, ҳаётга муҳаббатини ошириш, юртимизда уларга яратилаётган имкониятлар тўғрисида маълумот беришдир, — дейди Имконияти чекланган ёшлар ва болалар Республика маркази координатори Дилафрўз Қўчқорова. — Келгусида бу ишларнинг кўламини янада кенгайтиришни мақсад қилганмиз.\nЁшлар нашрлари ёшларбоп бўлсин!\n“Ёшлар нашрлари куни” фестивалнинг ўзига хос қисми бўлди. Зеро, ёшлар муаммолари, уларнинг қувонч-шодлиги, дард-аламларини етказишда матбуотнинг ўрни беқиёс. Бухоро шаҳри ҳамда Шофиркон туманида ўтказилган лойиҳада Ёшлар иттифоқининг умумтаълим мактаблари етакчилари, ҳудудий ва маҳаллий нашрлар вакиллари иштирок этди. Учрашувда ёшлар нашрларининг бугунги ҳолати ва фаолияти таҳлил этилди. Газета ва журналларнинг ютуқ-камчилиги билан бир қаторда, нашр ёшларбоп бўлиши зарурлиги, унда ёшлар дуч келаётган муаммолар кўпроқ акс этиши, ёш авлод таълим-тарбиясида кузатилаётган хатолар муҳокама қилиниши зарурлиги таъкидланди.\nАйтиш жоизки, учрашувда ёшларнинг ўзаро баҳс-мунозарага киришиб, масалага танқидий руҳда ёндашгани мулоқотнинг қизғин ўтишини таъминлади. Иштирокчилар турли ёшлар нашрларига обуна бўлгани ҳолда улар ўз вақтида газетхонларга етказилмаётгани, бу эса зарур ахборотлардан ўз вақтида хабардор бўлиш имконини бермаётганини айтди. Ёшлар фестивали Бухоро вилоятида бугун ўз ниҳоясига етади.\nПредыдущая записьЗАҲКАШ ҚИШЛОҒИ “ОБОД ТУРМУШ”ГА АЙЛАНДИСледующая записьГОБЕЛЕН САНЪАТИ ЗАВҚИ


Давлат томонидан участкаси тортиб олинганлар яна ер олса бўладими? – Сот адилеттигине жетүү\nИнамкан Эгамбердиева 8 йил аввал участка олган ва ўз вақтида қизил китоб қилмаган. Бунинг ортидан Қорасув районининг фуқароси Инамканга участка бўйича берилган ҳужжатлар суд томонидан 2015-йили бекор қилинган.\n– Шунга кўра, унинг номидаги участка йўқ ҳисобланиб, давлатдан бир марта бепул участка олиш ҳуқуқидан фойдаланиш ва янги участка учун ҳужжат топширса бўлади,- деди Қорасув район архитектурасининг раҳбари Нурали Аматов.\nТаъкидлаб ўтсак, Инамкан участка олганидан кейин орадан 4 йил вақт ўтиб давлат рўйҳатга олиш хизматига борганда унга тегишли ер майдони бошқа бировнинг номига расмийлаштирилгани маълум бўлганини айтиб чиққан эди.\nУчастка икки одамга берилишида албатта биринчи ер учун ҳақдор одам айбдор бўлади дейди Қорасув район давлат рўйҳатга олиш бошқармасининг раҳбар ўринбосари Жиргалбек Атамов.Унинг қўшимчасига кўра, фуқароларга ер участка берилганда 30 кун ичида чегараларини аниқлаб, 3 йил ичида қурилиш қилмаса ерни давлат қайтариб олади.\nҲозирги вақтда Инамкан Эгамбердиеванинг ери суд томонидан олингани ҳисобга олган ҳолда унинг номида ҳеч қандай ер участкаси қолмайди. Бошқача айтганда унинг давлатдан бир марта бепул участка олиш ҳуқуқи сақланиб қолади. Уй қуриш учун пойдевор тиклаган Инамканга сарфлаган ҳаражати тўланиб, ер учун навбатга қўйилиб, гали келганда ер майдони ажратилиши маълум қилинди.


“Ўзбекистон Республикаси Конституциясини ўрганиш ҳафталиги” ҳамда Республикамиз Конституцияси қабул қилинганлигининг 26 йиллиги муносабати билан 3 декабр куни “Кўкалдош” ўрта-махсус ислом билим юртида “Ўзбекистон Республикаси Конституцияси – соф эътиқод эркинлиги асоси” мавзусида” тадбир ўтказилди. — KUKALDOSH.UZ\nБилим юрти мудир муовини А.Ғаниев ўзининг кириш сўзида қонунчилик тарихи, қонунларнинг жамиятдаги тутган ўрни ҳакида сўз юритди ва тадбирни очиб бериш учун билим юрти мудири З.Мирсадиковга берди. З.Мирсадиков йиғилганларни байрам билан табриклаб: “Бу йил биз мустақил Ўзбекистон Конституциясининг 26 йиллигини муносиб нишонлаяпмиз. У ўз моҳиятига кўра, давлатнинг бош ҳуқуқий ҳужжати саналиб, унда асосий принциплар, шахс, жамият ва давлат масалалари, ҳудудий тузилиши билан бир қаторда инсонларнинг диний эътиқод билан боғлиқ ҳуқуқ ва эркинликлари ҳам акс этган. Шу маънода Бош қомусимизда виждон эркинлиги билан боғлиқ жиҳатлар алоҳида мустаҳкамлаб қўйилгандир” деб ўз фикрларини билдирди. Сўнгра сўз навбати Ўзбекистон мусулмонлари идораси раиси ўринбосари Иброҳим Иномовга берилди. И.Иномов бу байрамона кун билан барчани табриклади. Ўзбекистон мусулмонлари идораси раиси, муфтий ҳазратларинингсалом ва табрикларини етказди. Мавзу юзасидан ўзларининг фикр мулоҳазаларини билдириб ўтди. Шундан сўнг тадбирнинг асосий қисмида Тошкент давлат юридик университети “Давлат ҳуқуқи ва бошқаруви” кафедраси катта ўқитувчиси Бекзод Нариманов нутқ сўзлади.\nБ.Нариманов “Ўзбекистон Республикаси Конституциясини қабул қилиниш лойиҳаси ва унинг босқичлари” ҳақида гапириб Ўзбекистон Республикасининг янги Конституцияни яратиш ҳақидаги илк ғоя Республикамизнинг 1990 йил март ойида бўлиб ўтган ўн иккинчи чақириқ Олий Кенгашнинг биринчи сессиясидаёқ, ўртага ташланганлиги, Ўзбекистон Олий Кенгашининг 1990 йил 20 июнда эълон қилинган «Мустақиллик декларацияси« мамлакатимиз янги Конституциясини ишлаб чиқишга асос бўлганлиги, Олий Кенгаш Ўзбекистон Президенти бошчилигида 64 кишидан иборат конституциявий комиссия тузилганлиги, Комиссия таркибига депутатлар давлат ҳамда жамоат ташкилотлари, корхоналар раҳбарлари, таниқли ҳуқуқшунослар, олимлар ва мутахассислар киритилганлиги каби маълумотларни бериб ўтди. Шунингдек, Конституцияда баъзи моддаларга киритилган ўзгартиш ва қўшимчалар, уларнинг аҳамияти тўғрисида батафсил маълумотлар бериб ўтди. 1992 йил 8 декабрда қабул қилинган Ўзбекистон Республикасининг Конституцияси ҳуқуқий демократик давлат ва кучли фуқаролик жамияти барпо этиш, халқимизнинг тинч ва фаровон ҳаётини таъминлаш, мамлакатимизнинг халқаро майдондаги обрў-эътиборини юксалтиришнинг мустаҳкам ҳуқуқий асосидир. Бош қомусимизни тайёрлашда давлатимиз танлаган йўл, халқимизнинг бир неча минг йиллик тарихи ҳамда халқаро тажриба инобатга олинган.\nЁшлар иттифоқи ҳузуридаги Ёш ҳуқуқшунослар кенгаши бўлим бошлиғи Бахром Жумаев ўз маърузаларида мамлакатимизда ўтган давр мобайнида амалга оширилаётган барча ислоҳотлар замирида Конституциямизда белгилаб берилган қоида ва тамойиллар устуворлик касб этиши айтиб ўтди. Айни пайтда ҳаётга изчил татбиқ этилаётган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ҳам Конституциямиз тамойилларига асосланган. Шунингдек, ёшларнинг меҳнат миграциясидаги иштироки, меҳнат миграцияси халқаро ҳуқуқий ҳужжатлар (халқаро ташкилотлар доирасида қабулқилинган ҳужжатлар, давлатлар ўртасида имзоланган икки ва (ёки) кўптомонлама келишувлар ва шартномалар) ва миллий конунчиликда белгиланган тартиб ва қоидаларга асосан амалга оширилиши каби маълумотларни айтиб ўтди.\nСўнгра мудир муовини А.Ғаниев сўзга чиқиб Ўзбекистон Республикаси конституциясида дин ва виждон эркинлиги масалаларига катта эътибор қаратилганлиги. Унда халқимиз руҳига мос келадиган иймон-эътикод, инсоф-диёнат, меҳру оқибат, ор-номус, иффат ва ҳаё каби эзгу фазилатлар мужассам. Бундан ташқари, бош қомусимизда Ўзбекистон ҳудудида яшовчи хар бир фуқаронинг манфаатлари, ҳукук ва бурчлари қонун асосида кафолатланган. Унинг 31-моддасида: “Ҳамма учун виждон эркинлиги кафолатланади. Хар бир инсон хоҳлаган динига эътикод килиш ёки ҳеч қайси динга эътиқод килмаслик ҳуқуқига эга. Диний қарашларни мажбуран сингдиришга йўл кўйилмайди” каби маълумотларни талабаларга етказди. Диний таълимнинг кафолатлаб қўйилганлиги, виждон эркинлиги тўғрисидаги қонунда кўрсатилган миссионерлик ва прозелитизм тушунчаларини изоҳлаб тушунтириб берди.\nТадбир сўнгида билим юрти мудири З.Мирсадиков ўзининг фикр-мулохазаларини айтди. Тадбир иштирокчилари ва ташриф буюрган меҳмонларга миннатдорчилик билдирилди.


Ректор вазирнинг биринчи ўринбосари бўлди - xabar.uz\n30.06.2020 15:02 0 3303\nПрезидент қарори (ПҚ-4762-сон, 29.06.2020 й.) билан Саломов Ўктам Раҳимович Ўзбекистон Республикаси олий ва ўрта махсус таълим вазирининг биринчи ўринбосари лавозимига тайинланди. Бу ҳақда «Ҳуқуқий ахборот» канали хабар берди.\nМазкур тайинловга қадар Ўктам Саломов 2019 йилнинг июн ойидан буён Тошкентдаги Турин политехника университети ректори сифатида ишлаб келаётган эди. Бунгача у Андижон машинасозлик институти ректори бўлган.\nтайинлов Олий ва ўрта махсус таълим вазирлиги Ўктам Саломов


Италияликлар дунёдаги энг қиммат тўй либосини яратди (ФОТО) - www.Voydod.net\nВсего на сайте: 611 Гостей: 608 Пользователи: 3\nИталияликлар дунёдаги энг қиммат тўй либосини яратди (ФОТО) Bo'limi: Новости Мира\n5 Қиймати ярим миллион евролик бриллиантлар, дурлар шодаси ва ҳарир ипак – россияликкелин ўз никоҳ тўйини ана шундай либос билан бир умр эсда қоладиган тарзда ўтказишга қарор қилди. У ўз тўйида италиялик дизайнерлар томонидан яратилган дунёдаги энг қиммат никоҳ либосиникияди. Либосни тикиш ва уни турли қимматбаҳо тошлар билан безаш учун “Signore”ательесининг тикувчилари 500 соат вақт сарфлади. Либос 1930-йиллар услубида қаймоқранг тўр ва ипакдантайёрланган.\nКелин буюртмани олганидан сўнг кўйлакка шахсан ўзи танлаб олган 20та бриллиантни тикиш учун уни заргарга олиб боради. Айтиш жоизки, “Signore” ательесининг тикувчилари ўз ишлариучун 350 минг евро пул олишди, бироқ либоснинг бриллиантлар билан безалиши унинг нархини ярим миллиондолларгача кўтариб юборади. Тўйдан кейин бу либосни қандай тақдир кутаётгани номаълум. Агар келин унисандиқда сақлаб қўйишга қарор қилса, уни қўриқлаш учун ҳам катта маблағ зарур бўлиши шубҳасиз.Манба:www.darakchi.uz Barcha izohlar: 0


02 июн 2020, Тошкент вақти: 04:37\nАсосан авиация техникаси ва технология жиҳозлари ишлаб чиқаришга ихтисослашган бу завод матбуот хизмати вакили Лидия Зимина Озодлик билан 2 апрель кунги суҳбатда “ўзбеклар саломатлигига ҳисса қўшаëтганлигидан мамнун” эканлигини айтиш билан чегараланди.\nЗиминага кўра, завод талаб ва эҳтиëждан келиб чиқиб кунига кўпи билан 100 дона сунъий нафас олдириш аппарати ишлаб чиқармоқда. “Талаб бирдан ошиб кетди¸ шу пайтгача завод кунига 20 та ИВЛ (искусственная вентиляция легких бирикмаси қисқартмаси -таҳр.) ускунаси чиқарар эди¸ эҳтиëждан келиб чиқиб ИВЛ ишлаб чиқаришни кунига 100 донага кўпайтирдик¸ дейди суҳбатдош.\n- Франциядаги тиббий техника ишлаб чиқарадиган Air Liquide заводи пандемия эълон қилингунига қадар бир ойда 100 дона ИВЛ ускунаси ишлаб чиқаргани билан солиштирсак¸ бизнинг ҳозирги кўрсаткич ëмон эмас¸ деди Лидия Зимина.\nАйни пайтда Зимина Ўзбекистон билан имзоланган контракт тафсилотлари, хусусан¸ аппарат нархлари тижорий сир эканлигини урғулаб¸ бу борада қўшимча маълумот бера олмаслигини айтди.\nЗавод раҳбари 2019 йил март ойида Россия матбуотига берган интервьюсида¸ энг сўнгги нусхадаги ИВЛ ускуналари нархининг 550 минг рублдан (ҳозирги курс билан тақрибан 7000 АҚШ доллари) то 1 миллион 400 минг рублгача (18 минг АҚШ доллари) эканини айтган эди.\nБундан эса¸ Россияда ишлаб чиқарилаëтган сунъий нафас олдириш аппаратларининг Франция ва Германиядагидан қимматроқ экани англашилади.\n12 март куни Бош вазир Абдулла Арипов етакчилигидаги махсус комиссиянинг коронавируснинг олдини олиш масалаларига бағишланган йиғилишида тиббиёт муассасаларида зарур тиббиёт техника етишмаëтгани гапирилган эди.\nСоғлиқни сақлаш вазирлигига Россия Федерациясининг "Уральский приборостроительний завод"идан 500 та сунъий нафас олдириш аппарати сотиб олишга айни шу йиғилишда кўрсатма берилган эди.\nМинглаб тиббий вентиляторга эҳтиëж бор\nЎзбекистон Республикаси инвестициялар ва ташқи савдо вазири ўринбосари Шуҳрат Вафоев Озодлик билан 2 апрель кунги суҳбатда шу кунда мамлакатга минглаб сунъий нафас олдириш ускуналари зарурлигини таъкидлади.\nЎзбекистон Республикаси инвестициялар ва ташқи савдо вазири ўринбосари Шухрат Вафоев мурожаати\nУнинг айтишича¸ Инвестициялар ва ташқи савдо вазирлиги мамлакат соғлиқни сақлаш тизими учун фавқуллода зарур бўлган сунъий нафас олдириш аппаратларини чет элдан олиб келиш бўйича жиддий ишлар олиб бормоқда.\nСуҳбатдошга кўра¸ кўплаб Европа мамлакатлари бу ускуна экспортини тақиқлагани боис¸ мамлакат тиббиëтини тиббий вентиляторлар билан таъминлаш мушкул бўлмоқда.\nВазир ўринбосари Озодлик билан суҳбатда бу ускунани етказиб бермоқчи бўлган хорижий ширкатлар билан ҳамкорликка тайëр эканлигини билдирди.\nСуҳбатдош таъкидича¸ “Ўзавтосаноат” таркибидаги “UzAuto Motors” ширкати айни кунларда тиббий вентиляторлар ясаш устида қизғин иш олиб бормоқда. Дунëдаги етакчи автомобиль ширкатлари ҳам сўнгги ҳафталарда коронавирусга чалинганлар ҳаëтини қутқариш жараëнидаги энг муҳим тиббий жиҳозда айланган шунда аппаратлар ишлаб чиқара бошлади.\nКасалхонада йўқ тиббий вентилятор¸ чайқов бозорида бор\nАйни пайтда Ўзбекистондаги 40 дан зиëд хусусий ширкат ҳар бирининг баҳоси 9 минг доллардан 20 минг долларгача бўлган сунъий нафас олдириш аппаратларини сотиш учун интернет тармоғида юзлаб эълон жойлаштирган.\nСунъий нафас олдириш аппаратлари сотилиши ҳақидаги реклама эълонларидан бири.\nОзодлик мухбири бу эълонларда кўрсатилган телефон рақамларидан бирига қўнғироқ қилганида¸ ўзбекча гапирган сотувчи донаси 17 минг АҚШ доллари эвазига бугуннинг ўзида Ўзбекистоннинг "исталган нуқтасига¸ исталган сонда" сунъий нафас олдириш аппаратини етказиб беришни ваъда қилди.\nОзодлик 2 апрель куни суҳбатлашган олий тоифали врач Бахтиëр Қурбонов “мусибатдан пул қилмоқчи бўлган тужжорларни” қоралади.\n- Пандемия пайтидаги мусибатдан фойдаланиб¸ бирини икки қилмоқчи бўлган бу савдогар олибсотарлар қилаëтган иш уятсизликдан бошқа нарса эмас. Коронавирус кенг тарқалган Францияда ИВЛ ускунаси етишмаяпти. Аммо бирорта ширкат нархни кўтармади. Битта ускуна нархи Францияда шу кунда модификациясига қараб¸ 3500 евродан максимум 10000 еврогача. Францияда ишлаб чиқарилган ускуна яхши ҳисобланади. Ўзбекистондаги чайқовчилар эса¸ Хитойда ишлаб чиқарилган ИВЛга 20 минг доллардан нарх қўйиб¸ тагига босиб ўтиришибди. Бундай пайтда пандемия даври қоидасига кўра¸ давлат буларнинг фаолиятини чеклаши керак. Тарозига пул эмас¸ инсон саломатлиги қўйилган.\nОзодлик гаплашган ўзбекистонлик врачлардан яна бири¸ аҳоли сони 4 миллионга яқин Андижон вилоятида жами ўнга яқин ИВЛ ускунаси борлиги¸ унинг ҳам ярми таъмирталаб аҳволда эканини айтади.\n"Грузияда Саакашвили президент бўлган 9 йил ичида мамлакатда 140 та янги шифохона қурилган, 2200 та сунъий нафас олдириш мосламаси сотиб олинган. Америкадан битта қимматбаҳо антивирус лабораторияси олиб келиб ўрнатилган. Аҳоли сони Грузияда 4 миллионга етар-етмас¸ Андижон вилояти билан деярли бир хил. Орадаги фарқни кўринг! Ўзбекистонда қимматбаҳо ситилар¸ Муз саройию ҳангиллаган стадионлар¸ сарой ва тўйхона қурилди. Лекин тиббиëт тизимини кўтариш¸ касалхоналарни оддий вентилятор билан таъминлашга пул топилмади"¸ дейди Озодлик гаплашган тиббиëт соҳаси мутахассисларидан яна бири.\nКоронавируснинг оғир кўринишига чалинган беморларнинг яшаб қолиши учун улар сунъий нафас олдириш аппаратларига улаб қўйилиши лозим.\nИталия ва Испанияда коронавирусга чалинганлар орасидаги ўлим ҳолатининг кўплиги¸ айнан шу ускуналарнинг етмаëтгани билан изоҳланмоқда.\nЖБ Ўзбекистонда шошилинч тиббий ёрдам сифатини оширишга кўмаклашмоқчи


Виталий Денисов Россия чемпионати биринчи қисми рамзий термасидан ўрин олди / CHAMPIONAT.asia\nВиталий Денисов Россия чемпионати биринчи қисми рамзий термасидан ўрин олди\n19та турдан сўнг Россия премьер-лигаси қишки таътилга чиқди.\nSports.ru сайти чемпионатнинг дастлабки қисмида ўзини кўрсата олган энг яхши футболчилардан рамзий терма жамоа тузиб чиқди. Қувонарлиси ундан Ўзбекистон миллий терма жамоаси ва "Локомотив" клуби ҳимоячиси Виталий Денисов ҳам ўрин олган.\nБош мураббий - Леонид Кучук (Локомотив)\nДарвозабон - Юрий Лодигин (Зенит)\nҲимоячилар - Игорь Смольников (Зенит), Ведран Чорлука (Локомотив), Николас Ломбертс (Зенит), Виталий Денисов (Локомотив)\nЯнги мавсумда Денисов «Локомотив» билан бирга олдинга катта қадар ташлади. Ҳимоячи фақат қанотда югуришни бас қилиб ҳужумларга ҳам қўшилишни ўрганди. Ўтган мавсумдаги «Зенит»га қарши ўйиндаги хатоларни Виталий бошқа такрорламаяпти, унинг ҳисобида битта гол ва тўртта голли пас бор. Бундан ташқари Денисов жамоасининг бир қатор қарши ҳужумларини бошлаб берган. Бир йил олдин Денисовни ўрнида Андрей Ешенко ўйнагани кўпчиликни ёдидан ҳам чиқиб кетди.\nЯрим ҳимоячилар - Лассана Диарра (Локомотив), Денис Глушаков (Спартак), Ивелин Попов (Кубань), Данни (Зенит)\nҲужумчилар - Юра Мовсисян (Спартак), Артем Дзюба (Ростов)


АҚШ агентлиги Ўзбекистонга коронавирусдан ҳимояланиш учун 600 та тўплам тақдим этди - Anhor\nAnhor Все посты АҚШ агентлиги Ўзбекистонга коронавирусдан ҳимояланиш учун 600 та тўплам тақдим этди\nАҚШ агентлиги Ўзбекистонга коронавирусдан ҳимояланиш учун 600 та тўплам тақдим этди\n20 февраль куни АҚШнинг Тошкентдаги элчихонаси ходимлари Соғлиқни сақлаш вазирлиги ҳузуридаги Республика ўлат профилактикаси, карантин ва ўта хавфли инфекциялар марказида Ўзбекистоннинг коронавирус тарқалмаслиги борасидаги саъй-ҳаракатларини қўллаб-қувватлаш учун 600 та индивидуал ҳимоя воситалари тўпламини тақдим этди. бу ҳақда АҚШ элчихонасининг матбуот хизмати хабар беради.\nБундан олдин, январь ойида, Соғлиқни сақлаш вазирлиги индивидуал ҳимоя воситалари ва коронавирус диагностикаси учун тест-тўпламларни етказиб бериш ҳақидаги илтимос билан барча халқаро донорларга мурожаат қилганди. Бунга жавобан Таҳдидни камайтириш бўйича АҚШ агентлиги (DTRA) 600 та ИҲВни, шу жумладан комбинезонлар, юз учун ниқоблар, пластик ниқоблар, N95 моделидаги респираторлар ва қўлқоплар харид қилишга маблағ ажратди.\nРеспублика маркази директори доктор Сайдалиев АҚШ ҳукуматига Ўзбекистон сўровига берган тез жавоби учун миннатдорчилик билдирди. Марказ директорининг ўринбосари доктор Мадаминов индивидуал ҳимоя воситалари ИҲВ миллий резервининг бир қисми сифатида сақланишини ҳамда мамлакатда коронавирус аниқланган тақдирда қўлланишини қайд этди.\n1 июлдан бошлаб бетон тайёрлаш машиналари божхона тўловларидан озод этилади


Бу йилги форумга ўтган йили жаҳон молиявий инқирози туфайли йиғинда иштирок этишдан ўзларини тийган йирик банкирларнинг келиши кутилмоқда.\nҲар йили Швейцариянинг Давос курортида ўтказиладиган Жаҳон иқтисодий форумида бу сафар жаҳон иқтисодий элитасининг икки ярим мингга яқин вакили қатнашиши кутилмоқда. Алп тоғларида беш кун давом этадиган йиғин қатнашчилари экологиядан тортиб, иқтисодгача бўлган энг долзарб масалаларни муҳокама қилади.\nМазкур форумга фақат таклиф этилганлар қатнашади ва иштирокчиларнинг тахминан 75 фоизи нуфузли тадбиркорлар, жумладан, жаҳоннинг энг йирик ширкатларининг мингдан ортиқ раҳбарларидан иборатдир.\nФорумга ҳукуматлар, илмий институтлар, таниқли нодавлат ташкилотлари ва ижтимоий фаол бўлган кино-актёрлар ҳам таклиф қилинади.\nЖаҳон иқтисодий форумига асос солган немис иқтисодчиси Клаус Швабнинг айтишича, бу йилги йиғин иштирокчилари учун асосий вазифа жаҳондаги аҳволни “қайта кўриб чиқиб, уни қайтадан ташкил қилиш йўлларини” муҳокама қилишдан иборат бўлади.\nКун тартибидан зилзиладан катта зарар кўрган Ҳаитига ёрдам кўрсатиш масаласига алоҳида эътибор қаратилади. Шваб “Давос йиғини воситасида жаҳон форуми ҳамкорлари ва аъзоларининг азият чекаётган Ҳаити халқига ва хусусан, Ҳатини қайта қуриш ишларига ёрдам ваъда қилишларига эришиш ниатида” эканини айтмоқда.\nЙиғиндан олдин CNN каналига берган интервьюсида Шваб ҳалокатли глобал рецессия одамларни бу бўҳронага нима сабаб бўлгани ва унинг қайтарилишининг олдини олиш учун нима қилиш кераклиги устида ўйлашга ундаганини таъкидалди. Шваб ҳозирда жаҳон иқтисоди бўҳрондан чиқаётган бўлсада, бўҳроннинг охири ҳали кўринмаётганини қўшимча қилди.\nБироқ Халқаро валюта жамғармасининг сўнгги башоратларига кўра, жаҳон иқтисоди кутилганидан кўра яхшироқ натижаларни кўрсатмоқда. ХВЖга кўра, жорий йилда 3,9 фоизга ошиши кутилмоқда. Бундан олти ой аввал берилган прогнозларда бу кўрсаткич 3,1 фоиз, деб айтилган эди.\nХВЖга кўра, кутилмаган хушхабарга асосан Хитойдаги иқтисодий ўсиш сабаб бўлган. Баъзи таҳлилчилар 2020 йилгача Хитой ялпи ички махсулот бўйича биринчиликни Қўшма Штатлардан тортиб олишини башорат қилиб келади.\nХитойнинг жаҳон майдонида иқтисодий жиҳатдан энг қудратли давлатга айланаётгани Давосда ҳам муҳокама қилиниши аниқ. Хабарларга кўра, Хитойдан Жаҳон иқтисодий форумининг 40 йиллик тарихида биринчи марта 54 нафар расмий ва етакчи тадбиркорлардан иборат делегациянинг келиши кутилмоқда.\nБрикуингс Институтининг иқтисод бўйича профессори Барри Босворт Ғарб Хитойнинг иқтисодий ўсишидан ҳайиқишдан кўра, уни бўҳрондан ичиқш воситаси сифатида кўриши керак, деган фикрда.\n- Ғарб мамлакатлари Хитойнинг иқтисодий жиҳатдан эски Европа ва Қўшма Штатлардан кўра анча тезроқ ўсаётганига катта эътибор қаратаётгани бежиз эмас. Бу ўсиш анча фаолроқ ва Ғарбдаги бизнес учун катта имкониятларни яратиши мумкин, чунки Хитой тез суръатларда кенгаяётган бозор ҳамдир. У шунчаки ишлаб чиқарувчи машина бўлмай қолди. Хитой бошқа давлатлар учун бозорга ҳам айланмоқда,- дейди иқтисодчи.\nЖаҳон молиявий бўҳронининг келиб чиқишига сабабчилари сифатида кўрилган ва жамоатчиликнинг ғазабига учраган юзлаб банкирлар ўтган йилги Жаҳон иқтисодий форумига келишдан ўзларини тийган эди.\nУлардан кўпчилигининг бу йилги йиғинда иштирок этиши кутилмоқда. Лекин жамоатчиликнинг ғазаби натижаси ўлароқ, бир неча давлат ҳукуматлари банк соҳасида жорий қилган чекловлар, хусусан банклар устидан назоратни кучайтириш чоралари улар учун хушхабар бўлмайди албатта.\nDeutsche Bank, Bank of America, Citigroup ва HSBC каби молиявий идоралар раҳбарлари бу йилги Давос форумида қатнашади ва Қўшма Штатлар, Франция, Британия ва бошқа давлатлар жорий қилаётган янги қоидалар устида баҳс қилишга ҳаракат қилади.\nБанк соҳасининг ашаддий танқидчиларидан бири Франция Президенти Николя Саркозининг ўз нутқида бу масалага тўхталиши кутилмоқда.\nБу йилги форумда экологик жиҳатдан номақбул бўлган лимузин русумидаги ҳашаматли машиналар келишининг тақиқлангани ҳам банкирлар учун қўшимча ноқулайлик яратиши аниқ.\nЖаҳон иқтисодий форуми ташкилотчилари иқлим ўзгаришига қарши ташаббуси доирасида ёқилғини кўп ейдиган машиналар, хусусан лимузинлар ишлатилишини тақиқлашга оид қоидани жорий қилди.\nЛекин давлат раҳбарлари каби нуфузли иштирокчиларга хавфсизлик сабаблари туфайли бу қоидадан истисно берилаётгани экологлар танқидига сабаб бўлмоқда.\nЭкологлар шунингдек, Жаҳон иқтисодий форуми иштирокчилари инган самолёт ва вертолётлар ҳавога ташлайдиган чиқиндилар ҳақида янги қоидаларда индалмаганига ҳам эътибор қаратмоқда.


Қозоғистонда ўзбекистонликларни ташиётган автобус ағдарилиб кетди – mulkdor.com\nFebruary 26 2018, 10:02 МинтақаЎзбекистонХабарлар\nЙТҲ, полиция хабарига кўра, 25 февраль куни Самара – Чимкент трассасида Хромтов туманидаги Жозиқ посёлкаси яқинида рўй берди. Оқтўба вилояти ИИД хабарига қараганда, автобус Ўзбекистон фуқароларини олиб кетаётган эди, автобус салонида 25 нафар йўловчи бўлган.\nУчкўприкда қиш-қировли кунларда уйлар бузилиб, ...\nФарғона вилоятининг Учкўприк туманидан келаётган хабарларга қараганда «Ўрозмерган» маҳалласидаги қатор уй-жойлар йўл қурилиши муносабати бузилишга тушган. Бу тадбир қишнинг ...\nИнсон ...December 7 2018, 04:12\nЭлнур абдураимов россиялик рақибини нокаутга ...\nҲаваскор боксда жаҳон чемпионати совриндори, бугунги кунда профессионал боксда фаолият олиб бораётган Элнур Абдураимов Екатеринбургда жанг ўтказди. Бу ҳақда “Olamsport.com ” ...\nРоссияMarch 23 2019, 04:03\nТуш… яъни ш. мирзиёев қабулида (4-махсус ...\nБу кеча ётарканман, бугунча тушимда Президент билан бильярд ўйинини давом эттиришдан-да кўра, бу тун Шавкат ака билан фавқулотда ҳолатда учрашишим шарт деган ўйдан бошқаси ...\nЖамиятDecember 19 2017, 10:12


Қозоғистонда ҳар куни 90-100 минг киши эмланмоқда NUR-SULTAN. Kazinform – Қозоғистонда ҳар куни 90-100 минг киши эмланади. Бу ҳақда Қозоғистон соғлиқни сақлаш вазири Алексей Цой маълум қилди, деб хабар беради Kazinform мухбири.\nҚР Президенти Ислом ҳамкорлик ташкилоти фан ва технологиялар саммитида нутқ сўзлади NUR-SULTAN. Kazinform – Қасим-Жомарт Тоқаев Ислом ҳамкорлик ташкилотининг (ИҲТ) видеоалоқа орқали ўтказилган фан ва технологияларга бағишланган иккинчи саммитининг очилиш маросимида иштирок этди, деб ёзади Kazinform Ақорданинг расмий сайтига таяниб.\nКоронавирусга қарши Қозоғистон вакцинаси қачон экспорт қилиниши маълум бўлди NUR-SULTAN. Kazinform - Кузгача Жамбил вилоятида QazVac вакцинасини ишлаб чиқарадиган завод ишга туширилади. Бу ҳақда Қозоғистон Соғлиқни сақлаш вазири Алексей Цой маълум қилди, деб хабар беради Kazinform мухбири.\nАлматидаги қурилиш майдонида ўзбекистонлик 30 нафар меҳнат мигранти ҳибсга олинди ALMATY. Kazinform - Алматидаги қурилиш майдонида ўзбекистонлик 30 дан ортиқ меҳнат мигрантлари ҳибсга олинган. Бу ҳақда шаҳар полиция департаменти маълум қилди, деб хабар беради Kazinform мухбири.\nҚозоғистонда Исроил тиббий лабораторияси ишга туширилади NUR-SULTAN. Kazinform - Қозоғистоннинг Исроилдаги элчихонаси кўмаги билан Қозоғистон Соғлиқни сақлаш вазирлиги Санитария-эпидемиология назорати қўмитасининг «Миллий экспертиза маркази» ва Исроилнинг Aid Genomics компанияси ўртасида ўзаро англашув меморандуми имзоланди, деб хабар беради Kazinform Қозоғистон Ташқи ишлар вазирлиги матбуот хизматига таяниб.\nҚозоғистонда 800 га яқин одам коронавирус билан такроран касалланган NUR-SULTAN. Kazinform – Қозоғистонда 800 га яқин одам коронавирус билан такроран касалланган. Бу ҳақда ҚР Соғлиқни сақлаш вазири Алексей Цой айтиб ўтди, деб хабар беради Kazinform мухбири.\nҚозоғистонда валюта айирбошлаш шохобчаларига 2017 йилгача чиқарилган олтин қуймаларини сотиб олиш ҳуқуқи берилди NUR-SULTAN. Kazinform - Қозоғистонда нақд хорижий валюта операциялари қоидаларига киритилган ўзгартиришларга мувофиқ, банкдан ташқари валюта айирбошлаш шохобчалари Қозоғистон Миллий банки томонидан 2017 йилгача чиқарилган тозаланган олтин қуймаларини аҳолидан сотиб олиш ҳуқуқига эга, деб хабар беради Kazinform Қозоғистон Миллий банки матбуот хизмати.\nІ чорак: Қозоғистонда автомобиль сотиб олиш кўрсатгичи 32,4 фоизга ошди NUR-SULTAN. Kazinform - 2021 йил январ-апрел ойларида Қозоғистонда 288 055 та автомобил рўйхатдан ўтказилди. Бу 2020 йилнинг мос даврига нисбатан 32,4 фоизга кўпдир, деб хабар беради Kazinform.\nКВИ: Айни пайтда Қозоғистонда 2 587 884 киши I компонент билан эмланган NUR-SULTAN. Kazinform – 2021 йил 16 июн ҳолатига кўра, Қозоғистонда 2 587 884 киши коронавирусга қарши вакцинанинг I компонентт билан эмланган. 1 480 309 киши эса тўлиқ эмланган, деб хабар беради Kazinform ҚР Соғлиқни сақлаш вазирлиги матбуот хизматига таяниб.\nҚасим-Жомарт Тоқаев Ислом ҳамкорлик ташкилоти саммитида иштирок этади NUR-SULTAN. Kazinform - Қозоғистон Президенти Қасим-Жомарт Тоқаев бугун, 16 июн куни Ислом ҳамкорлик ташкилотининг (ИҲТ) илмий ва технологиялар бўйича иккинчи саммитида видеоалоқа орқали иштирок этади. Бу ҳақда Давлат раҳбарининг матбуот котиби Берик Уали Faсebook саҳифасида маълум қилди, деб хабар беради Kazinform.\nАтирауда давлатлараро қидирувда бўлган яна бир Ўзбекистон фуқароси ҳибсга олинди ATYRAU. Kazinform - Атирау полицяси давлатлараро қидирувда бўлган Ўзбекистон фуқаросини ҳибсга олди, деб хабар беради Kazinform.\nҚозоғистонда коронавирусдан даволанаётган 103 киши жуда оғир аҳволда NUR-SULTAN. Kazinform – Қозоғистонда 16 июн ҳолатига кўра, 21 025 киши коронавирус инфекциясидан даволанмоқда, деб хабар беради Kazinform ҚР Соғлиқни сақлаш вазирлиги матбуот хизматига таяниб.\nЎзбекистон Айдаркўл атрофида янги туристик зона барпо этади TASHKENT. Kazinform – «Ўзбекистон Республикасида сувда дам олиш ва пляж туризмини ривожлантириш чора-тадбирлари тўғрисида»ги Ҳукумат қарори қабул қилинди, деб хабар беради Kazinform Ўзбекистон Адлия вазирлиги Huquqiy axborot Telegram каналига таяниб.\nБир кунда Қозоғистонда 1267 киши коронавирусдан соғайди NUR-SULTAN. Kazinform – Сўнгги бир кун ичида Қозоғистонда 1267 киши коронавирус инфектсиясидан даволанди, деб хабар беради coronavirus2020.kz.\nТокио Олимпиадасида санитария қоидаларини бузганлар депортация қилиниши мумкин NUR-SULTAN. Kazinform - Халқаро Олимпия Қўмитаси (ХОҚ) ва Халқаро Паралимпия Қўмитаси (ХПҚ) санитария меъёрларига риоя қилмаслик учун спортчилар ва уларга ҳамроҳлик қиладиган шахсларга Олимпиададан четлатиш ёки депортация қилиш каби интизомий жазо чораларини қўллайди, деб хабар беради Kazinform Sportz.kz сайтига таяниб.\n15 июн куни Қозоғистонда 1068 кишида коронавирус аниқланди NUR-SULTAN. Kazinform – Қозоғистонда 1068 кишида компьютер орқали коронавирус инфектсияси аниқланди, деб хабар бермоқда coronavirus2020.kz.


Россия – Польша ва бошқа ЕИ мамлакатларига иссиқхона бодринглари ҳамда помидор экспортини кўпайтирмоқда • EastFruit\nБош саҳифа › Янгиликлар › Россия – Польша ва бошқа ЕИ мамлакатларига иссиқхона бодринглари ҳамда помидор экспортини кўпайтирмоқда\nРоссия – Польша ва бошқа ЕИ мамлакатларига иссиқхона бодринглари ҳамда помидор экспортини кўпайтирмоқда\nМуаллиф: EastFruit 10 Июн 21 11 Июн 21 03\nEastFruit таҳлилчилари фикрига кўра, Россияда иссиқхона бизнесининг юқори темпда ривожланиши нафақат импортнинг муҳим қисмини алмаштиришга олиб келди, балки Россияни ташқи савдо бозорларига кириб боришга ҳам мажбур қилди.\nМева-сабзавот бозори учун энг кутилмаган жиҳат – бу 2020 йилнинг дастлабки тўрт ойида, яъни, иссиқхона сабзавотлари импорти анъанавий равишда юқори бўлган бир пайтда Россия бодрингнинг нетто-экспортёри бўлди! Иссиқхона помидорлари импорти тез пасайишда давом этди ва ҳатто илк бор уларнинг экспорти ривожлана бошлади. Aлбатта, Россия Федерацияси иссиқхона помидорининг нетто-импортёрилигича қолди, аммо ушбу даврда импорт ҳажми яна бир бор камайди – бу сафар 17 фоизга.\n«Эҳтимол, энг шов-шувли янгилик – бу иссиқхона бодрингининг тизимли экспорти ва Россияда етиштирилган иссиқхона помидорлари Польшага 2021 йилнинг дастлабки тўрт ойида биринчи марта етказиб берилганидир, зеро, илгари ҳеч бундай бўлмаган. Шу билан бирга, Польшанинг ўзи Европа Иттифоқида иссиқхона сабзавотларининг асосий экспортёрларидан бири ҳисобланади» дейди БМТ қошидаги Озиқ-овқат ва қишлоқ хўжалиги ташкилотининг (ФАО) инвестицион департаменти иқтисодчиси Андрий Ярмак.\nСавдо статистикасига кўра, 2021 йилнинг январь-апрель ойларида Россия Польшага 579 тонна барра бодринг экспорт қилди. Бу эса Польшани Европа Иттифоқида Россия иссиқхоналари учун Беларусдан кейинги иккинчи бозорга айлантирди, Украинанинг вақтинча эгалланган ҳудудларига сабзавот етказиб беришни ҳисобга олмаганда, албатта. Чунки ҳозир бу ҳудудларга Украина маҳсулотлари етиб бормаяпти. Шунингдек, Россия бу даврда Польша бозорига бодринг етказиб берадиган бешта энг йирик давлатлардан бирига айланди.\nШуни ҳам қайд этиш жоизки, Европа Иттифоқи ва Украинадан Россияга барча озиқ-овқат маҳсулотлари, жумладан, мева-сабзавотлар етказиб беришга таъқиқ қўйилганига қарамай, Европа Иттифоқи ва Украина бунга нисбатан жавоб қилмади ва Россиянинг озиқ-овқат маҳсулотлари етказиб берилишини (ЕИ ҳамда Украинага )таъқиқламади. Шундай қилиб, Россия ҳозирги вақтда ўз бозорини Европа Иттифоқи мева-сабзавотларидан ҳимоя қилмоқда ва шу билан бирга, маҳсулотларини ушбу бозорга экспорт қилиш имкониятидан фойдаланяпти.\n«Россияда иссиқхона сабзавотларини етиштиришнинг динамик ўсиши, айниқса, иссиқхона бодринглари сегментидаги ўсиш бозордаги нархлар беқарорлигига олиб келди. Таъминот ўсиши даврида бодринг нархи кескин пасаяди, шундан сўнг у фаол экспорт қилина бошлайди. Энг аввало, Беларусга жўнатилади ва бу, ўз навбатида, яна муайян танқисликка, нархлар кескин кўтарилишига олиб келади», дея тушунтириш берди Aндрий Ярмак.\nAйтганча, Польшадан ташқари, Россиянинг иссиқхона бодринглари Молдова, Эстония ва Грузияга ҳам фаол экспорт қилинди. Молдовага маҳсулот етказиб бериш бир йилда 2,6 баравар, Эстонияга – 75 фоиз ошди. Россияда етиштирилган иссиқхона бодринги бу даврда аввал ҳеч ҳам Грузияга экспорт қилинмаган эди.\nИссиқхона помидорлари сегментида экспорт ҳажми анча кам бўлган. Аммо статистика бундан ҳам қизиқроқ, чунки Россияда етиштирилган иссиқхона помидорларининг биринчи йирик экспорт жўнатмалари қиш мавсумида Польша, Эстония, Грузия каби мамлакатларга амалга оширилди. 2021 йилнинг январь-апрель ойларида Россиядан Беларусга иссиқхона помидорлари экспорти 2020 йилнинг шу даврига нисбатан 19 фоиз ошди.\nШунингдек ўқинг: Aндрий Ярмак: Россия мева-сабзавот бозорининг тренд маҳсулотлари – постсовет мамлакатлари фермерлари учун имкониятдир\nДарвоқе, 2021 йилнинг таҳлилий даврига кўра, Россияда иссиқхона помидорлари импорти камайганига қарамай, ушбу бозорга ўз маҳсулотларини етказиб беришни кескин оширган мамлакатлар ҳам бўлди. Биринчи навбатда, Туркманистондан экспорт ҳажми ўсганлиги эътиборни тортади. Ушбу мамлакат етказиб берувчилар рейтингида Қозоғистон, Ўзбекистон ва Хитойни четлаб ўтиб, етказиб беришни 2,2 баравар оширган ҳолда учинчи ўринни эгаллади. Шунингдек, Ўзбекистон ҳам Россияга иссиқхона помидорлари экспортини кўпайтирди, аммо ўтган йилнинг шу даврига солиштирганда бу кўрсаткич у қадар катта эмас – 87 фоиз, холос. Иссиқхона помидорларини Россияга Қозоғистон, ҳатто Миср ҳам экспорт қилишни кўпайтирмоқда.\nAммо Россия бозорига иссиқхона помидорининг асосий етказиб берувчиларидан бири бўлган Марокаш помидорида мозаика-пепино вируси тез-тез аниқлангани сабабли, у бозорни тарк этди. Бу шошилинч равишда муқобил бозорларни излаш заруратини келтириб чиқарди ва Туркияга ушбу бизнесда етакчиликни сақлаб қолиш имконини берди. Шундай бўлса-да, Туркиядан Россия Федерациясига иссиқхона помидорларини етказиб бериш ҳажми ўтган йилги даражада сақланиб қолди.\nШубҳасиз, Россияда замонавий иссиқхона мажмуаларига улкан сармоялар ажратилгани натижа бера бошлаяпти. Иссиқхона бизнеси мутахассисларининг фикрига кўра, агар бозорда рақобат шу қадар чекланмаган бўлса, мазкур лойиҳалар иқтисодий жиҳатдан нечоғли муваффақиятли ва барқарор эканлиги катта савол остида қолади, албатта.\nАндрей Ярмакимпортиссиқхонада етиштирилган бодрингиссиқхонада етиштирилган помидорларПольшаРоссияэкспорт


Ўзбекистон ва Корея Республикаси Президентлари қўшма баёнотни имзолашди — Review.uz\nШунингдек, соғлиқни сақлаш соҳасида ҳукуматлараро битим, энергетика соҳасида ўзаро мулоқот ўрнатиш, “ақлли шаҳар”ларни ривожлантириш бўйича меморандумлар имзоланди.\n17 декабрь куни Шавкат Мирзиёев ва Мун Чжэ Ин Сеул шаҳридаги «Чонг Ва Дэ» қароргоҳида учрашди. Бу ҳақда Ўзбекистон Президенти матбуот хизмати хабар берди.\nАввалига, Ўзбекистон президентини расмий кутиб олиш маросими бўлиб ўтган.\nОлий мартабали меҳмон ва унинг рафиқаси шарафига фахрий қоровул саф тортди. Икки мамлакат давлат мадҳиялари янгради.\nСўнг давлатлар раҳбарлари икки мамлакат расмий делегациялари иштирокида музокара ўтказган.


"UCHQO'RG'ON DON MAHSULOTLARI" AKSIYADORLIK JAMIYATI\n"Учқўрғон дон маҳсулотлари" акциядорлик жамияти акциядорлари диққатига!\n"Учқўрғон дон маҳсулотлари" акциядорлик жамияти акциядорларининг 2020 йил молия-хўжалик фаолияти якунларига бағишланган акциядорларнинг навбатдаги умумий йиғилиши 2021 йил 8 апрель куни,соат 10:00 да,Учқўрғон шаҳар Парда Турсун кўчаси,1-уй,Жамият мажлислар залида бўлиб ўтади.\n1.Жамиятнинг 2020 йил молия-хўжалик фаолияти якунлари бўйича жамият кузатув кенгаши раиси ҳисоботи.\n2.Ўзбекистон Республикаси Президентининг 2019 йили 24 августдаги ПҚ-4426-сонли қарори талабларига мувофиқ 2020 йил якуни бўйича ишлаб чиқаришни маҳаллийлаштириш, саноатда кооперация алоқаларини кенгайтириш масалалари бўйича бош директор ҳисоботи. 3.Жамиятнинг 2020 йил молия-хўжалик фаолияти якунлари ва бизнес режасининг бажарилиши тўғрисида жамият молия ва иқтисод бўлими бошлиғи ҳисоботи.\n4.Жамиятнинг 2020 йил молия-хўжалик фаолияти якунлари бўйича йиллик баланси,молиявий натижалар тўғрисидаги бош ҳисобчи ҳисоботи. 5.Жамият тафтиш комиссияси раиси ҳисоботи. 6.Жамиятнинг 2020 йилги молия-хўжалик фаолияти якунлари бўйичаўтказилган ташқи аудиторлик хулосаси ва 2021 йил учун ташқи аудиторлик ташкилотини танлаш ,унга тўланадиган ҳақ миқдорини белгилаш.\n7.Жамиятда харидлар жараёнининг шаффофлиги асослилиги, шу жумладан, маҳаллий маҳсулотларнинг сифат ва нарх бўйича белгиланган параметларга мувофиқлигини ҳисобга олган ҳолда импорт харидларини, шунингдек валюта ресурсларидан самарали фойдаланилиши тўғрисида ташқи аудит хулосасини кўриб чиқиш.\n8.Корпоратив бошқарув кодекси талабларига мувофиқ жамиятда 2020 йил якуни бўйича мустақил ташкилот томонидан ўтказилган корпортив баҳолаш бўйича хулосани тасдиқлаш. 9.Давлат рўйхатидан чиқарилиб,фаолияти тугатилган юридик шахсларнинг кўп йиллардан буён ундирилмасдан келинаётган умидсиз,муддати ўтган дебитор қарздорликларни,юридик шахс тугатилганлиги ҳақидаги тегишли ҳужжатларга асосан жамият балансидан чиқариш. 10.Жамиятнинг 2020 йил якуни билан олинган соф фойда тақсимоти ва акциядорларга тўланадиган дивиденд миқдорларини белгилаш.\n11.Акциядорлик жамияти молия-хўжалик фаолиятини юритиш учун 2020 йилга мўлжалланган,Кузатув кенгаши йиғилишида маъкулланган бизнес режасини тасдиқлаш,2020 йил молия-хўжалик фаолиятинингасосий йўналишлари қилиб белгилаш.\n12.Жамият ижроия органи раҳбарини ишга ёллаш тўғрисидаги меҳнат шартномасини бир йил муддатга узайтириш.\n13.Жамият кузатув кенгаши таркибига киритилаётган номзодлар Ф.И.Ш кумулятив овоз беришорқали сайлаш.\n14.Жамият тафтиш комиссияси аъзоларини таркибига киритилаётган номзодлар Ф.И.Ш кумулятив овоз бериш орқали сайлаш.\nЖамият акциядорлари умумий йиғилишга шахсини тасдиқловчиҳужжат,вакиллар эса нотариал тартибда тасдиқланган ишончнома билан келишлари шарт.Акциядорларнинг рўйхатга олиш соат 8:30дан бошланади.\nУмумий йиғилишни ўтказиш учун жамият акциядорларига хабар бериш реестри 2021 йил2 март куни ҳолатига,йиғилишда қатнашиш учун акциядорлар реестри ёпиладиган сана2021 йил 2 апрель куни.


ТУШУМЛАР МИҚДОРИ ОРТДИ\n22 Сентябрь Якшанба, 2019 йил\nИқтисодиёт 09.07.2019 131\n2019 йил учун бюджет тушумлари прогнози 5 триллион 870 миллиард 600 миллион сўм этиб белгилангани ҳолда Қашқадарёда жорий йилнинг биринчи ярим йиллигида ижро 3 триллион 108,3 миллиард сўмга ёки 53 фоизга бажарилди. Ўтган йилнинг мос даврига нисбатан давлат ғазнасига 1 триллион 319 миллиард сўм (174 фоиз) кўп маблағ туширишга эришилди. Қолаверса, маҳаллий бюджет тушумлари прогнози 3 триллион 493,7 миллиард сўм миқдорида белгилангани ҳолда дастлабки олти ойда бу 1 триллион 850,4 миллиард сўмга уддаланди.\nАлбатта, бюджет даромадларини кўпайтириш ўз-ўзидан бўлмайди. Бунга хусусий тадбиркорликни қўллаб-қувватлаш, янги манбалар яратиш, солиқ интизомини мустаҳкамлаш кабилар орқали эришилади. Натижа қайтиб солиқ тўловчилар манфаатларига хизмат қилиши тайин: аҳоли фаровонлигига хизмат қилувчи бунёдкорлик ишлари кўлами кенгаяди, инфратузилма яхшиланади, ижтимоий соҳа аҳволи жиддий ўнгланади.\nЯна бир жиҳати, мамлакатимизда, аҳоли, турли субъектлар зиммасига тушадиган солиқ юки камайтирилаётгани бюджет тушумлари камайишига эмас, балки аксинча, ўсишига имкон бермоқда. Мисол учун, жорий йилда тегишли "Йўл харитаси"га асосан қўшимча 512,1 миллиард сўм маблағ топиш кўзда тутилган. Мазкур талаб ижроси 1 июнь ҳолатида аллақачон 330,2 миллиард сўмга ёки 64,5 фоизга таъминланди.\nИккинчи ярим йилликда ҳам бюджетга тушумларни кўпайтиришда ижобий натижалар қайд этиш учун зарур чора-тадбирлар амалга оширилмоқда.\nвилоят давлат солиқ бошқармаси шуъба бошлиғи


Афғонистонда коронавирусга чалинганлар сони 30 175 кишига, Тожикистонда эса 5691 кишига етди - Zamin.uz\n13:56 / 26.06.2020\nАфғонистонда коронавирусга чалинганлар сони 30 175 кишига, Тожикистонда эса 5691 кишига етди\nҚозоғистонда ўтган бир сутка ичида яна 465 кишида коронавирус аниқланди, деб хабар беради Tengrinews.\nМамлакат бўйлаб касаллар сонининг ортиши 2,4 фоизни ташкил этмоқда. Коронавирусга чалиниш бўйича янги ҳолатлар қуйидаги вилоятларда аниқланган:\n- Нур-Султон — 67 (1,9 фоиз);\n- Қарағанда вилояти — 46 (2,3 фоиз);\n- Ғарбий Қозоғистон вилояти — 38 (3 фоиз);\n- Чимкент шаҳри — 36 (2,5 фоиз);\n- Костанай вилояти — 25 (6,3 фоиз);\n- Павлодар вилояти — 25 (4,4 фоиз);\n- Атирау вилояти — 24 (1,5 фоиз);\n- Ақмўла вилояти — 23 (5,9 фоиз);\n- Ақтўбе вилояти — 23 (3,3 фоиз);\n- Туркистон вилояти — 20 (2,9 фоиз);\n- Олмаота шаҳри — 19 (0,5 фоиз);\n- Қизилўрда вилояти — 19 (3,2 фоиз);\n- Олмаота вилояти — 15 (2,4 фоиз);\n- Шимолий Қозоғистон вилояти — 15 (5,2 фоиз);\n- Жамбил вилояти — 10 (1,6 фоиз);\n- Манғистов вилояти — 6 (1,3 фоиз).\nБутун мамлакат бўйлаб коронавирусга чалинганлар сони 19 750 кишига етган. Ҳозирга қадар 12 220 киши соғайган, 140 киши вирус қурбонига айланган. Шунингдек, 13 560 киши коронавирусни белгисиз ташувчи сифатида қайд этилган.\nҚирғизистонда 26 июнь ҳолатига кўра, яна 250 кишида коронавирус инфекцияси аниқланди. Бу ҳақда мамлакат Соғлиқни сақлаш вазирлигига таяниб, «Kloop.kg» хабар берди.\nКоронавирусга чалинган янги касалларнинг 105 нафари Бишкек шаҳри ҳисобига тўғри келмоқда. Шунингдек, қуйидаги ҳудудларда ҳам коронавирус билан касалланиш бўйича янги ҳолатлар қайд этилган:\n- Чуй вилояти — 61;\n- Ўш вилояти — 19;\n- Ўш шаҳри — 47;\n- Жалолобод вилояти — 12;\n- Иссиқкўл вилояти — 2;\n- Боткен вилояти — 2;\n- Талас вилояти — 1;\n- Норин вилояти — 1.\nЎтган бир сутка ичида 50 кишига шифохоналардан жавоб берилган.\nБутун мамлакат бўйлаб COVID-19 билан касалланганлар сони 4204 кишига етди, уларнинг 43 нафари вирус қурбонига айланган. Ҳозирга қадар 2162 нафар бемор даволанишга муваффақ бўлган.\nАфғонистонда ўтган бир сутка ичида яна 460 кишида коронавирус аниқланди, деб хабар беради Tolo News.\nМамлакат Соғлиқни сақлаш вазирлигининг маълумотларига кўра, Афғонистонда коронавирусга чалинганлар сони 30 175 кишини ташкил этмоқда.\nБутун мамлакат бўйлаб коронавирус оқибатида вафот этганларнинг жами сони 675 кишига етди, ҳозирга қадар 10 174 бемор даволанишга муваффақ бўлди. Ўтган бир сутканинг ўзида 305 киши соғайган, ҳозирга қадар Афғонистонда коронавирусга қарши 68,2 мингдан ортиқ тест ўтказилган.\nТожикистонда коронавирус билан касалланганлар сони 5691 кишига етди, деб хабар беради «РИА Новости». Ўтган сутка давомида яна 61 кишида коронавирус аниқланган.\nМамлакатда ўтган бир сутка ичида 75 кишига шифохонадан жавоб берилган. Тожикистонда ҳозирга қадар 52 киши COVID-19 қурбонига айланган, 4269 бемор даволанишга муваффақ бўлган.\nЎзбекистонда 26 июнь соат 10:00 ҳолатига кўра, коронавирус инфекцияси қайд этилганлар сони 7228 нафарни ташкил этмоқда. Айни пайтда мамлакатда коронавирус инфекциясига чалинган 4877 нафар фуқаро (68 фоиз) соғайган. “Замин” янгиликларини “Twitter”да кузатиб боринг\nҚозоғистонда бир кунда 283 кишида, Қирғизистонда 78 кишида коронавирус аниқланди. Тожикистон қурбонлар сони бўйича етакчи\n18-05-2020, 11:42, Дунё\n9-04-2020, 13:37, Дунё\nҚозоғистон президенти сайловларида Тоқаев етакчилик қилмоқда\n10-06-2019, 11:21, Дунё\nТуркияда президентлик сайловларининг якуний натижалари эълон қилинди\n5-07-2018, 13:37, Дунё\nАҳоли сони камайиб бораётган мамлакатлар ўнлиги\n9-02-2018, 23:38, Дунё\nПутиннинг собиқ тансоқчиси Тула вилоятига губернатор бўлди\n19-09-2016, 13:20, Дунё


19 июнь, 2019, 21:32 561\nТеглар:Наполи | Бавария | Хамес Родригес\n"Наполи" эгаси Аурелио Де Лаурентис ярим ҳимоячи Хамес Родригеснинг трансферни 20 июнь куни эълон қилмоқчи.\nҚайд этиш жоиз, худди шу куни "Ювентус" Маурицио Саррини бош мураббий сифатида оммага расман таништиради. Шу тариқа клуб раҳбари мухлислар собиқ мураббийнинг ашаддий рақиб клуб бошқарувига келганлиги боис юзага келган асабий вазиятни бироз юмшатмоқчи.\nБунинг учун неаполликлар "Реал" билан келишишларига тўғри келади. "Наполи" колумбиялик футболчини сотиб олиш шарти билан 10 млн евро эвазига ижарага олиши кутилмоқда.\nЭслатиб ўтамиз, 27 ёшли футболчи сўнгги икки мавсумна ижара асосида "Бавария" сафида ўтказди. Немислар унинг ижараси учун 13 млн евро тўлашди, аммо 42 млн евролик трансфер ҳуқуқини сотиб олмасликка қарор қилишди.\nМаълумот учун, Родригес якунига етган мавсумда Германия Бундеслигасида 20 баҳсда иштирок этди ва 7 та гол киритиб, 3 та голли узатмани амалга оширди.\n"El Chiringuito": "Реал" Хамесни олиб қолишга қарор қилди


ВАТАНПАРВАРЛИК – УЛУҒ ФАЗИЛАТ – Nasihat.uz\nСизу бизга бу жаннатмакон диёрни, буюк алломалар юртини Ватан қилиб берган Парвардигоримизга ҳамду санолар, шукроналар бўлсин!\nСизу бизга Ватанни севишни, ўз халқига, туғилган она юртига, динига содиқ бўлишни ўргатган Пайғамбаримиз соллаллоҳу алайҳи васалламга дуруду салавотларимиз бўлсин!\nБарчамизга маълумки, мустақил республикамизнинг биринчи Президенти Ислом Каримовнинг ташаббуси билан 1992 йил 14 январдан эътиборан мамлакатимиз ҳудудидаги барча ҳарбий қисмлар, барча ҳарбий муассасалар давлат тасарруфига ўтказилди. Ана шу кун Ватан ҳимоячилари куни деб эълон қилиниб, мамлакатимизда умумхалқ байрами сифатида кенг нишонлаб келинмоқда.\nИмом Муҳаммад Ғаззолий алайҳирроҳма шундай деган эканлар: «Ватаннинг ҳам ҳақлари бўлади. Уларнинг биринчиси шу Ватанда яшаганда тинч-хотиржам, шукрона қилиб яшаш ҳаққидир. Шунингдек, Ватандан кетганда уни соғиниш, Ватан камситилганда ғазабланиш, Ватанга ҳужум қилинганда уни ҳимоя қилиш ҳам Ватаннинг шу юртда туғилиб-ўсганлар зиммасидаги ҳаққидир. Шу жаннатмакон Ватанда яшаяпмизми, унда тинч-тотувлик билан яшайлик, бунга шукрона қилайлик, илм излабми, тижорат мақсадидами, Ватандан сафар қилдикми, уни соғинайлик.\n← Рағбатлантириш – жидду-жаҳд омили\nИЛМНИНГ КУШАНДАСИ… →


Май ойида боғ-роғларни парваришлаш бўйича тавсиялар - Ўзбекистон Республикаси Қишлоқ хўжалиги вазирлиги\n5 Май 2016 00:00\nАйрим боғларда дарахтлар ғуж бўлиб гуллагани боис, мевалар дуркун ривожланишига имкон бўлмаяпти. Бундай вазиятда мевалар бир-бирига ҳалал бермаслиги учун улар орасидан ривожланмаган, майда ҳамда ёнма-ён жойлашган меванинг бирини олиб ташлаш лозим, яъни мевалар тоқаланади. Агар ушбу тадбир ўз вақтида тўғри ва сифатли ўтказилса, мўл ва сифатли ҳосил олишга эришилади.\nМай ойида боғларда тупроқ намлигига қараб суғориш, экин қатор ораларини культивация қилиш, дарахт танасининг ораси ва айланасини юмшатиш, илдиз бачкиларини қирқиб ташлаш ишлари бажарилади.\nЭрта баҳорда ҳосилли боғларга етарли миқдорда азотли ўғит солинмаган бўлса, у ҳолда май ойининг биринчи ярмида 50–60 кг азотли, 65–70 кг фосфорли ҳамда 40 кг калийли ўғитларни аралаштириб солиниб, суғорилиши зарур.\nСуғоришдан сўнг қатор оралари 12–15 см чуқурликда юмшатилса тупроқда намликнинг узоқ муддат сақланишига эришилади.\nЖорий йилда кўпгина вилоятларда февраль – март ойларида янги боғ ва токзорлар барпо этилди. Эндиликда уларни ўсиб-ривожланиши учун шу кунларда 1–2 марта суғорилиши, экин қатор оралари ер тобига келгач 10–12 см чуқурликда юмшатилиши керак.\nҲосилли уруғли боғларда зараркунандалардан олма қурти, барг ширалари, нокнинг шира бургаси (медяница) тоғ ва тоғ олди ҳудудларда эса калмароз (парша) ва монилиоз куйиш касалликларининг ривожланиши кутилмоқда.\nРеспубликамизнинг шимолий минтақаларида, тоғ ва тоғолди ҳудудларда май ойининг мазкур зараркунанда ҳашаротларга қарши дарахтлар гулдан чиқиши билан пуркаш ишлари амалга оширилади.\nЧунончи ҳосилли олма ва нок боғларида Карбофос ёки Донитол препарати 100 л сувга 100 г ёки Фуфанон 100 г ҳисобидан қўллаш мумкин. 12–15 кундан сўнг олма қуртига қарши дорилар такрор пуркалади.\nПарша касаллиги кўпайишига қарши олма ва нок дарахтларига 1 фоизли Бордо суюқлиги пуркалади. Бунда, шунингдек, Вектра ёки Топсин-М (100 л сувга 30–100 г ) ёки Сапрол (100 л сувга 100 г) препаратларидан ҳам фойдаланса бўлади.\nБеҳизорларда монилиоз касаллигига қарши 1 фоизли Бордо суюқлиги билан дарахтлар жиққа ҳўл бўлгунча пуркалади. Вектра, Курсат, Амарант, Энтоликур ва Топсин препаратларининг бирини ишлатса яна ҳам яхши самара беради.\nГуллаб бўлган ўрик, шафтоли ва олхўри дарахтлари клястероспориоз, барг бужмалоқлиги, ун шудринг касалликларига қарши Бордо суюқлигининг 1 фоизлиги ҳафта-ўн кун оралатиб 1–2 марта пуркаш зарур.\nФевраль ойи бошларида полиэтилен плёнка билан ёпилган қулупнайзорларда апрель ойининг биринчи ярмидан меваси пиша бошлади. Ушбу майдонларда май ойининг иккинчи ярмида ҳосил териб олингач экин қатор ораси12–15 см чуқурликда культивация қилиниб, туп атрофлари қўлда чопилиб юмшатилади. Бу вақтда қулупнай тупи ёнидан чиққан ипсимон ўсимталар (мўйловчалари) ривожлана бошлайди. Қулупнайзорга гектарига 60–90 кг азотли 60–70 кг фосфорли ўғит солиниб, сўнг суғорилади. Шунда қулупнай келаси йил ҳосил куртагини йиғиши билан бирга ривожланган мўйловчаларнинг ўсиши тезлашади, уларни ерга қадаш эвазига янги қулупнай кўчати тайёрлашга эришилади.\nТокзорларда ток тупларининг новдалари бир текис ривожланиши учун симбағазга горизонтал ёки озроқ қия қилиб боғланади. Боғичлари узилиб кетмаслиги ҳамда симга ишқаланмаслиги учун новдалар (занглар) симбағазларга саккиз рақами шаклида боғланади.\nТокзорларда тўпгуллар шаклланиб новдалар 50–60 см узунликка етганда биринчи шўра ҳомток ўтказилади. Янги кўк новданинг ўсиш кучи ва жойлашишига қараб, симга боғлаш керак. Новдаларда тўп гул ўрнида жингалакларнинг борлиги унинг ҳосил қилмаслигидан далолатдир. Бундай новдаларни эрта ҳомток қилиш, қўшимча миқдордаги новдалар, шу жумладан, ҳосил қиладиган новдаларнинг ривожланишига ёрдам беради. Шўра ҳомтокни эрта гуллайдиган навлардан бошлашни унутмаслик керак.\nТок тупининг кўп йиллик зангларидан ўсиб чиққан бачки новдалар биринчи навбатда олиб ташланади. Бунда токни шакллантириш ва зангининг ўрнини босиш учун керакли новдалар қолдирилади. Агар ток тупида зарарланиш натижасида ёки бошқа сабабларга кўра, кам новда ривожланган бўлса ҳам бачки новдаларнинг бир қисми озиқланиш юзасини ошириш учун қолдирилади.\nТок тупларида ҳар бир нав учун тупдаги ҳосилдор ва ҳосил қилмайдиган новдалар нисбати, ҳосил ва новданинг ўсиш кучи, шунингдек, экологик ва агротехник шароитни ҳисобга олган ҳолда белгиланади. Масалан, суғориладиган ерлардаги кишмишбоп навларда ҳар иккита ҳосилдор новдага 1–2 ҳосилсиз новда қолдирилиши керак.\nЛалми токзорларда қиш-баҳор давридаги ёғингарчиликни ҳисобга олиб ҳомток ўтказилади. Бир вақтнинг ўзида бу билан ҳосил миқдори нормаллаштирилади ва ҳар бир ҳосилдор новдага битта ҳосил қилмайдиган новда қолдирилади. Ёғингарчилик кам бўлган йилда токнинг кучсизланиб кетишининг олдини олиш мақсадида, тўпгулли новдаларнинг учдан бир қисмини олиб ташлаш лозим.\nМай ойида токзор минерал ўғитлар билан озиқлантирилади. Фосфорли ва калийли ўғитлар билан озиқлантиришда бериладиган меъёридагидан ярмидан кўпроғи тупроққа, яъни фосфорли ўғитлар 90 кг, калийли ўғитлар 40–50 кг чуқур солинади.\nФосфор ва калий ўғитлар кўпроқ солинишига сабаб ток новдаларини тўлиқ етилишига, касалликларга чидамлилигини оширади, мева сифати яхшиланади, новдаларни пишиши ва бўлғуси йил ҳосилига пухта замин яратилади. Агар минерал ўғитлар бўлмаса у ҳолда маҳаллий ўғитлардан фойдаланиш керак. Бунда ҳар бир гектар токзор 5–6 тонна гўнг сувда эритилиб шарбат ҳолида суғорилади.\nКасалликлардан кул (оидиум) касаллиги олдини олиш учун токзорларда гуллагунга қадар 1–2 марта туйилган олтингугурт билан чанглантирилади. (1 гектарга 20–25 кг сарфи билан). Бундан ташқари, Топаз (100 л сувга 50 г) ёки Вектра, Фоликур, Курзат +30г солиб пуркаш ҳам мумкин.\nМазкур тадбирларни ўз вақтида ва сифатли ўтказилиши боғлардан мўл ҳосил олинишини таъминлайди.


Kutubxona - Tohir Malik. Koʻrichak (hajviya) / Kiril\nSiz shu sahifadasiz: Tohir Malik. Koʻrichak (hajviya) / Kiril\nАсар номи Кўричак (ҳажвия)\n1 Ўтмишдан бир ҳикоя:\n2 Бугуннинг ҳикояси:\nЎтмишдан бир ҳикоя:\nАнчадан бери хаста ётган одамнинг бир кар маҳалладоши бор эди. Дўстлари унга «хаста биродарингни шу пайтгача ҳам йўқламабсан-а?» деб танбеҳ бердилар. Бу гап карга таъсир қилиб, дарҳол зиёратга отланди. Йўлда бора туриб ўйланди:\n— Мен карман, у эса хаста – ғоят паст овозда гапиради. Ҳеч нарсани эшитмасам, қандай гаплашаман?\nЎйлай-ўйлай «Беморнинг гапларини юздаги ифодадан билиб оламан,- деб қарор қилди. - Уйга киргач «Қандайсан?» деб сўрайман. У хазин табассум қилади, шу жилмайиши «яхшиман», дегани бўлади. Шунда мен «алҳамдулиллаҳ, жуда ҳам хурсандман», дейман. Кейин «нима ичиб, нима еяпсан?» деб сўрайман. Албатта, «шўрва» ёки «сут» деб бирон таомнинг номини айтади. Шунда мен «ош бўлсин», деб дуо қиламан-да, «қайси табиб қараяпти?» деб сўрайман. «Фалончи табиб», деб биронтасининг номини билдиради. Мен «У табибнинг ғоятда қўли енгил, яхши даволайди», деб кўнглини кўтараман», - деган тайёргарлик билан беморнинг уйига кириб борди. Режаси бўйича «Қалайсиз, қўшнижон», деб сўради. Бемор шукр ва сабр қилувчилардан эмасди. Шу боис кар кутгандай «Худога шукр, яхшиман», дейиш ўрнига маҳзунлик билан:\n— Касалим оғир, ўляпман, - деди. Кар бу гапни эшитмаса-да, юзидаги хазин табассумдан ўзича хулоса чиқариб, суҳбатини давом эттирди:\n— Оҳ! Оҳ! Жуда хурсандман, Худога шукр!\nБемор бу одамнинг карлигини унутиб, гапидан ғазабланди. «Бу одам душманим экан-да, билмай юрган эканман», деб ўйланди. Кар эса давом этди:\n— Нима еб, нима ичяпсиз?\n— Заҳар еб, заҳар ичяпман, - деди бемор аччиқланиб.\n— Ош бўлсин, - деди кар. - Қайси табиб келиб турибди?\n— Азроил келиб-кетяпти.\n— Оҳ, оҳ! Унинг қўли жуда енгил-да, яхши даволайди.\nШундай деб ўзича беморнинг кўнглини кўтарган бўлиб, ўрнидан турди. Унинг душман эканига қатъий ишонган бемор эса ғазаб ўтида қовурилиб қолаверди.\nАкмал касалхонадаги қўшнисини йўқлаб қўйиш мақсадида нон сотиб олаётган эди, икки кўча наридаги таниши келиб сўрашди:\n-Ҳа, баҳай? Бировни зиёрат қилмоқчисиз шекилли?\n-Сотимбой, девор бўлмаса, кўчани ҳам кўрасиз-а?-деб ҳазиллашди Акмал.-Турғуннинг тоби қочибди, кўриб қўяй.\n-Ие, Турғун танбалми? Нима бўпти?\n-Ким билади, биқини оғрибди шекилли...\n-Юринг, менам кўриб чиқа қолай.\nМаҳалладаги кимдир, қачондир ва нима учундир «Сотибойнинг мучали хира пашша» деган эди. Шундай экан, Акмал бечора нима қилсин? Касалхонага узун-қисқа бўлиб кириб боришдан ўзга чораси қолмади.\nЭшик остонасида Акмал кўриниши билан Турғунбойнинг чеҳраси очилди. Соядек эргашиб кирган Сотимбойни кўргач, аччиқ бодомни чайнаб юборгандай, юзлари буришди. Акмал унинг ҳолатини сезиб «мен айбдор эмасман, ўзи эргашиб келди», дегандай елка қисиб қўйди. У қўшниси билан саломлашиб «Тузукмисиз?» дейишга улгурди. Турғунбой эса «Худога шукр, тузалиб қолдим», дейишга улгурмади. Гапни Сотимбой илиб кетди.\n-Биқин оғриятими?-деб сўради, аммо жавобни кутмай ўзи давом этди,-Ўнг томонми? Дўхтир нима дейди? Санчаётган бўлса, шамол теккан, дейди-да. Уларнинг топиб олган гаплари шу. Аслида, кўричак ҳам бўлиши мумкин. Булар кўричакни менсишмайди. Ишхонамда биттасининг кўричагини аперайса қилишган экан. Қорнида дўхтирнинг қайчиси қолиб кетибди. Икки кунда ўлди бечора. Қорнида қайчиси билан кўмиб келдик. Биқиннинг тепароқ томони оғриётгандир?\nТурғунбой унинг нима учун сўраётганини билмай анграйиб ўтираверди.\n-Ҳа, оғриган пайтда одам аниғини билмайди,-деди Сотимбой.-Аслида ўт пуфак оғригандир-у сезмагансиз. Ўт пуфак билан ҳазиллашиб бўлмай, акахон. Дўхтир пархез буюрдими? Ҳа, ана! Қариндошим парҳезга қарамаган экан, ўн беш кунга бормай ўлди. Ўт пуфак жигарнинг ёнида бўлади. Жигар оғриса ҳам ёмон. Жигар кетдими, одамнинг тирик қолиши қийин. Амакимнинг иккита қайниси уч ойнинг ичида шу жигардан ўлди-ю кетди.\nШу пайт ён каравотда ётган беморни йўтал тутди. Сотимбой унга тикилиб қаради-да, сўради:\n-Акахон, йўталингиз хунук-ку? Дўхтир нима дейди? Бу шамоллаш эмас, ўпка шамоллаганда йўтал бунақа бўлмайди. Ўпканинг бир томонини тамом қилганга ўхшайсиз, тез олдириб ташламасангиз, иккинчи томонига ҳам ўтади. Хотинимнинг бувиси шунақа касал билан ўлган эди. Йўталиб-йўталиб юрди-ю бир кунда бўғилиб ўлиб қўя қолди.\nДераза томондаги каравотда ўтирган бемор бу гапларни эшитиб «Бай-бай-бай!» деб бошини ушлаб қолди. Сотимбой унга тикилиб қарагач, ачингансимон деди:\n-Бош ушлаб қолдими, акахон? Бошни эҳтиёт қилинг. Касалингиз аналгин билан тузаладиганга ўхшамайди. Рангингиз жа-а бошқача-ку? Ҳозир янги касал чиқибди. Мияни қуртга ўхшаб еб, адо қиларкан. Телевизорда кўрдим. Италияда биттаси шу касалдан ўлибди.\nҲамхоналари олдида ҳижолат бўлган Турғунбой уни гапдан тўхтатиш чорасини тополмай ўтирганда ҳамшира кириб, мушкулини осон қилди. Акмал бундан фойдаланиб, кетишга чоғланди-да, Сотимбойни қўлтиқлади. Сотимбой қаршилик қилмади. Эшиккка яқинлашганда тўхтаб, ҳамширага норози қиёфада қаради:\n-Сингилжон, акаларингизга яхшироқ қаранглар. Катта дўхтирингизга айтиб қўйинг, уччаласининг диагнози ҳам нотўғри. Бошқатдан текширсин. Мен эрта-индин яна келаман.\nҲамшира ҳайрон бўлиб қолган эди, Турғунбой «амакингиз ҳазиллашди», деб уни тинчитди.\n-Қўшнингиз эрта-индин келаман, деб кетди. Гапи ростми?-деб сўради йўталган бемор.-Агар келиши рост бўлса, бугуноқ уйга жўнаб қолиш керак.\n-Шу одамга қўшни бўлиб чидаб юрганингиз учун сизга балли!-деди бошини ушлаган бемор.-Таништирмадингиз ҳам, исми нима унинг?\nТурғунбой уятдан қизариб кетди. Чуқур уф тортиб, жавоб берди:\n"http://www.kutubxona.com/wiki/index.php?title=Tohir_Malik._Koʻrichak_(hajviya)_/_Kiril&oldid=6623" dan olindi